title: Turun uskonnolliset yhteisöt

text: Henrikinseurakunta on perustettu vuonna 1963. Se on muodostettu Tuomiokirkkoseurakunnan, Martinseurakunnan ja Kaarinan seurakunnan alueista. Seurakunnan alueeseen kuuluu useita lähiöitä. Ennen kirkon valmistumista jumalanpalvelukset pidettiin Vasaramäen seurakuntatalossa, joka on myöhemmin myyty ulkopuolisille. Henrikin kirkko valmistui vuonna 1980. Vuonna 1996 seurakunnalla oli noin 20 000 jäsentä. Vuonna 2013 seurakunnan jäsenmäärä oli 15 996.


title: Turun uskonnolliset yhteisöt

text: Katariinanseurakunta perustettiin vuonna 1991, kun vanha Kaarinan seurakunta jaettiin, Katariinanseurakunnan muodostaessa entisen seurakunnan Turun-puoleisen osan rajautuen Aurajokeen, rautatiehen ja Kaarinan kunnanrajaan. Alueeseen kuuluu perinteisempää kaupunkiasutusta sekä lähiöitä, joista Varissuo on merkittävin. Seurakunnalla on kaksi kirkkoa, Katariinan kirkko, joka oli aiemman yhtenäisen seurakunnan kirkko, sekä Varissuon kirkko. Vuonna 1996 jäseniä oli noin 20 000. Vuonna 2013 seurakunnan jäsenmäärä oli 16 334.


title: Turun uskonnolliset yhteisöt

text: Maarian seurakunnan historia juontaa 1200-luvulle Koroisiin ja silloisen Koroisten kirkon suojeluspyhimykseen Neitsyt Mariaan. Nykyisen harmaakivisen Maarian kirkon vanhimmat osat ovat 1300-luvulta. Seurakunnasta liitettiin eri aikoina osia Turkuun ja siitä tuli osa Turun seurakuntayhtymää vuonna 1954. Koko alue liitettiin Turkuun vuonna 1967. Seurakunta on alueeltaan laaja ja hajanainen, sillä siihen sisältyy sekä maaseutua, vanhaa kaupunkiasutusta ja lähiöitä. Seurakunnalla on kaksi kirkkoa, Maarian kirkko ja Pallivahan kirkko. Vuonna 1996 jäsenmäärä oli noin 31 000. Vuonna 2013 seurakunnan jäsenmäärä oli 28 168.


title: Turun uskonnolliset yhteisöt

text: Paattinen perustettiin Maarian seurakunnan kappeliseurakunnaksi vuonna 1689. Vuosina 1937–1973 se toimi itsenäisenä seurakuntana. Vuonna 1973 Paattinen liitettiin Turkuun, missä yhteydessä Paattisten seurakunnasta tuli Turun seurakuntayhtymän kahdeksas jäsen. Seurakunta on alueellisesti laaja ja harvaan asuttu. Sen nykyinen puukirkko on valmistunut 1909. Seurakuntatalo on valmistunut vuonna 1974. Vuonna 1996 seurakunnassa oli noin 1 850 jäsentä. Vuonna 2013 seurakunnan jäsenmäärä oli 1 770.


title: Turun uskonnolliset yhteisöt

text: Åbo svenska församling (Turun ruotsalainen seurakunta) perustettiin vuoden 1921 seurakuntajaossa. Siihen kuuluvat Turun ja Kaarinan kaupungit ja sen jäsenistö on lähinnä ruotsinkielisiä. Seurakunnalla ei ole omaa kirkkoa, mutta sillä on oikeus käyttää kaikkia Turun kirkkoja. Eniten käytetty on Tuomiokirkko, joka on myös seurakunnan perinteinen kirkko. Vuonna 1996 seurakunnalla oli noin 8 700 jäsentä, joista osa asui Kaarinassa. Vuonna 2013 seurakunnan jäsenmäärä oli 9 066.


title: Turun uskonnolliset yhteisöt

text: Kirkon sisäisistä herätysliikkeistä toimii paikkakunnalla useita.Evankelisen herätysliikkeen järjestöistä Turussa toimii Suomen luterilainen evankeliumiyhdistys (Sley), joka järjestää myös jumalanpalveluksia Lutherin kirkolla ja jonka oma opiskelijajärjestö Evankeliset opiskelijat toimii myös paikkakunnalla, sekä ruotsinkielinen Svenska Lutherska Evangeliföreningen, jolla on Turussa esimerkiksi nuortentoimintaa.Herännäisyyttä edustaa Turussa Herättäjä-Yhdistys, jolla on toimintaa esimerkiksi Turun kristillisellä opistolla. Lestadiolaisuutta edustavat vanhoillislestadiolaisuus, jolla toimii Turussa Turun rauhanyhdistys toimitaloineen, esikoislestadiolaisuus, jolla on oma rukoushuone Turussa ja uusheräys, jolla myös on Turussa oma rukoushuone. Viidesläisyyttä edustavat Turussa Kansan Raamattuseura, Kansanlähetys, jolla on Turussa oma toimitila Vuorikoti, sekä opiskelijajärjestö OPKO. Lisäksi Turussa toimii kaksi Lähetyshiippakunnan jumalanpalvelusyhteisöä, suomenkielinen Pyhän Paavalin luterilainen seurakunta ja ruotsinkielinen St. Gabriels församling.


title: Turun uskonnolliset yhteisöt

text: Evankelinen herätysliike tuli Turkuun heti liikkeen syntyaikoina, sillä liikkeen perustaja Fredrik Gabriel Hedberg toimi pappina lähiseudulla. Toiminnan järjestäytyminen alkoi neiti Eva af Gadolinin ruvettua järjestämään kotonaan kokouksia. Tämän seurauksena perustettiin vuonna 1865 Fruntimmers Bibelföreningen. Vuosisadan vaihteen jälkeen järjestäytyivät Suomen Luterilaisen Evankeliumiyhdistyksen paikallisosastot. Vuonna 1996 Turussa toimi kolme Evankeliumiyhdistyksen osastoa, Turun, Maarian ja Paattisten paikallisosastot. Samalla Turku oli Evankeliumiyhdistyksen Varsinais-Suomen piirin keskus. Turun seudulla oli liikkeen toiminnassa vuonna 1996 noin 300 henkeä. Puutarhakadulla sijaitsevat Lutherin kirkko sekä yhdistyksen toimitilat. Vuonna 1996 joka sunnuntai Lutherin kirkolla järjestettäviin jumalanpalveluksiin osallistui joka sunnuntai keskimäärin 120 henkeä. Perjantaisin nuorteniltoihin osallistui noin 60 nuorta, ja Hämeenkadulla sijaitsevassa opiskelijoiden kokoontumistila Hämiksessä järjestetyt Evankelisten opiskelijoiden illat kokosivat 30–40 henkeä. Evankeliumiyhdistys järjestää Turussa myös vuosittaiset Maata näkyvissä -festarit, jolla on noin 10 000 kävijää. Nykyään jumalanpalvelusten kävijämäärä Lutherin kirkolla on keskimäärin 200 henkeä.


title: Turun uskonnolliset yhteisöt

text: Ensimmäiset lestadiolaisseurat pidettiin Turussa 1870-luvulla. Vuonna 1889 perustettiin Rauhanyhdistys Turussa ry, johon liittyi tuolloin 77 jäsentä. Luostarinkadulta hankittiin pian talo, joka kunnostettiin rukoushuoneeksi. Muutamassa vuodessa jäsenmäärä nousi 200 henkeen. 1800- ja 1900-lukujen taitteen suuri hajaannus vaikutti myös Turkuun. Yhdistys ja rukoushuone jäivät uusheräyksen haltuun. Esikoislestadiolaisuus muodosti oman ryhmänsä vanhoillislestadiolaisuuden jäädessä varsin pieneksi alkaen kasvaa vasta 1940-luvulla.


title: Turun uskonnolliset yhteisöt

text: Lestadiolaisten alkuperäinen yhdistys Rauhanyhdistys Turussa ry sekä Luostarinkadun rukoushuone jäivät uusheränneitten haltuun. Yhdistyksen nimeksi vaihdettiin Turun Lähetysyhdistys ry vuonna 1952. Uusi rukoushuone rakennettiin vanhan paikalle vuonna 1963 samalle tontille kuin alkuperäinen. Vuonna 1996 yhdistyksellä oli noin 65 jäsentä, jotka olivat jo kovin iäkkäitä. Tuolloin tilaisuuksissa kävi noin 10 osanottajaa.


title: Turun uskonnolliset yhteisöt

text: Hajaannuksen jälkeen esikoislestadiolaiset kokoontuivat eri puolilla kaupunkia, kunnes Tuureporinkadulle rakennettiin vuonna 1923 rukoushuone. Vuonna 1924 liike rekisteröityi nimellä Turun Vanha Laestadiolais-Kristillinen Yhdistys r.y., nykyään nimeltään Esikoislestadiolaiset ry, Turun paikallisosasto. Vuonna 1985 vihittiin käyttöön uusi rukoushuone Suikkilan Kaitaistentiellä. Vuonna 1996 Turun seudulla asui noin 200 esikoisperhettä, joihin kuului yhteensä noin 500 henkeä. Sunnuntaisin järjestettyihin seuroihin kokoontui noin 150–250 henkeä.


title: Turun uskonnolliset yhteisöt

text: Hajaannuksen jälkeen vanhoillislestadiolaisuuden kannatus pysyi Turussa pitkään alhaisena. Vuonna 1946 perustettiin Turun ja lähiympäristön Rauhanyhdistys ry. Se kuitenkin erotettiin erimielisyyksien tähden Suomen Rauhanyhdistysten Keskusyhdistyksestä vuonna 1961 ja siitä tuli elämänsanalaisten yhdistys. Vanhoillisuuden kannattajat perustivat 1961 Piikkiön seudun Rauhanyhdistyksen, jonka nimi vuonna 1965 muutettiin Turun Rauhanyhdistykseksi. Siihen kuului 1996 noin 200 jäsentä, joista 30–40 oli opiskelijoita muualta Suomesta. Tällöin yhdistyksen toimialueeseen kuului 33 kuntaa.Rukoushuone sijaitsi Ekmaninkadulla Nättinummessa. Sunnuntaisin pidettyihin seuroihin kokoontui noin 150–200 henkeä.


title: Turun uskonnolliset yhteisöt

text: Muita kristillisiä yhteisöjä Turussa edustavat ainakin katolinen Pyhän Birgitan ja Autuaan Hemmingin seurakunta, Suomen ortodoksisen kirkon Turun ortodoksinen seurakunta, helluntaiherätykseen lukeutuvat Turun Helluntaiseurakunta, Kristillinen seurakunta Uusipesula sekä Turun Kotikirkko, joista kaksi ensimmäistä ovat Suomen Helluntaikirkon jäseniä, Suomen Baptistikirkon Turun baptistiseurakunta, metodismia Suomen Metodistikirkon Turun metodistiseurakunta ja Finlands svenska metodistkyrkan Åbo svenska metodistförsamling, Suomen Vapaakirkkoa Turun vapaaseurakunta sekä Varissuon vapaaseurakunta ja ruotsinkielistä Missionskyrkan i Finland:ia Missionskyrkan i Åbo, Suomen Adventtikirkkoon kuuluvat Turun Adventtiseurakunta sekä Åbo Adventistförsamling, jotka molemmat toimivat Betel-kirkossa, Raamattu Puhuu-liikkeeseen kuuluva Turun Raamattu Puhuu-seurakunta, tunnustuskuntiin sitoutumatonta uuskarismaattisuutta Turun Cityseurakunta sekä Turun Elämän Sana-seurakunta, Uusapostolista kirkkoa Turun Uusapostolinen seurakunta ja Suomen evankelisluterilaista lähetyshiippakuntaa Pyhän Paavalin luterilainen seurakunta ja Sankt Gabriels församling.


title: Turun uskonnolliset yhteisöt

text: Turussa on ollut adventistien säännöllistä toimintaa vuodesta 1894 asti. Vuonna 1919 perustettiin Turun Adventtiseurakunta. Seurakunta hankki kirkon Jarrumiehenkadulta vuonna 1936. Vuodesta 1985 lähtien seurakunnan kirkkona on toiminut aiemmin Lähetysyhdistys Betelin omistama Betel-kirkko. Vuonna 1996 seurakunnassa oli noin 360 jäsentä. Näistä lauantaisin pidettäviin jumalanpalveluksiin osallistui 100–140 henkeä.


title: Turun uskonnolliset yhteisöt

text: Turun Baptistiseurakunta perustettiin vuonna 1887. Sen toiminta oli aluksi ruotsinkielistä, mutta myöhemmin seurakunnasta tuli suomenkielinen. Seurakunnan rukoushuone sijaitsee Vähä-Hämeenkatu 16:ssa. Vuonna 1996 jäseniä oli noin 150 ja toiminnan piirissä noin 200 henkeä. Nykyinenkin jäsenmäärä on noin 150.


title: Turun uskonnolliset yhteisöt

text: Elämän Sana / Livets Ord -seurakunta perustettiin Turkuun elokuussa 1990. Tätä ennen oli jo ollut liikkeen kokoustoimintaa. Seurakunta kasvoi voimakkaasti ja siinä oli vuonna 1996 noin 150 jäsentä. Mukana oli myös paljon sellaisia henkilöitä, jotka eivät olleet seurakunnan jäseniä. Seurakunnan perustaja ja johtohahmo on ollut pastori Håkan Westergård.


title: Turun uskonnolliset yhteisöt

text: Turussa toimii kolme helluntaiseurakuntaa: Turun Helluntaiseurakunta, Turun Kotikirkko ja Kristillinen seurakunta Uusipesula.


title: Turun uskonnolliset yhteisöt

text: Helluntaiherätys tuli Suomeen vuonna 1911 norjalaisen Thomas Ball Barrattin pitämien kokousten myötä. Ensimmäinen kastetilaisuus pidettiin Littoistenjärvellä 1913. Vuonna 1921 perustettiin kaksikielinen Turun Helluntaiseurakunta. Vuonna 1926 seurakunnan nimi vaihtui Smyrnaksi. Vuonna 1933 ruotsinkieliset erottautuivat omaksi seurakunnakseen nimellä Filadelfiaförsamlingen i Åbo. Vuonna 1936 Smyrnan sisäisten riitaisuuksien vuoksi sen rinnalle syntyi Siion-seurakunta. Seurakunnat yhdistyivät vuonna 1946 ja toimivat nimellä Smyrna-Siion-seurakunta vuoteen 1953 asti, jolloin nimeksi tuli jälleen Turun Helluntaiseurakunta. Vuonna 1961 tapahtuneen hajaannuksen vuoksi Siion-seurakunta kuitenkin perustettiin uudelleen, mutta sen toiminta loppui vuonna 1985.


title: Turun uskonnolliset yhteisöt

text: Turun helluntaiseurakunnan toimitilat Puistokatu 6:ssa ovat valmistuneet vuonna 1959. Lisäksi seurakunta omistaa Kristillisen kirjakaupan Eerikinkadulla sekä leirikeskuksen Sauvon Kupiluodossa. Vuonna 1996 seurakunnalla oli hieman yli 1800 jäsentä ja sunnuntaisiin päiväkokouksiin osallistui keskimäärin 650–700 henkeä. Seurakunnalla on Turun lisäksi aluetoimintaa Liedossa, Mynämäellä, Nousiaisissa, Raisiossa, Piikkiössä, Yläneellä ja Paattisilla Turun pohjois-osassa. Vuoden 2012 alussa seurakunnalla oli noin 1600 jäsentä.


title: Turun uskonnolliset yhteisöt

text: Turun Kotikirkko on saanut alkunsa Turun helluntaiseurakunnan toimintana, mutta vuonna 1999 se itsenäistyi omaksi seurakunnakseen. Teologialtaan se on siis helluntaiseurakunta, mutta eroaa perinteisestä helluntaiseurakunnasta toimintakulttuuriltaan, esimerkiksi jumalanpalvelusmusiikin vaihdellessa raskaasta rockista akustiseen musiikkiin. Seurakunnalla on noin 90 jäsentä ja jäsenistö koostuu pääosin nuorista ja nuorista aikuisista.


title: Turun uskonnolliset yhteisöt

text: Kristillinen seurakunta Uusipesula Turun Varissuolla on perustettu vuonna 2005. Perustamista edelsi Turun helluntaiseurakunnan 16 vuotta kestänyt aluetyö Varissuon alueella. Vuonna 2011 seurakunnalla oli noin 180 jäsentä.


title: Turun uskonnolliset yhteisöt

text: Katolinen Pyhän Birgitan ja Autuaan Hemmingin seurakunta perustettiin vuonna 1926. Seurakunnan nykyinen kirkko, Pyhän Birgitan ja Autuaan Hemmingin kirkko, rakennettiin Ursininkadulle 1966. Samoissa tiloissa on myös pappila ja vieressä toimii Turun birgittalaisluostari. Seurakunta hoitaa Turussa olevaa Suomen ainoaa katolista hautausmaata. Seurakuntaan kuuluu Varsinais-Suomi, Satakunta ja Ahvenanmaa. Vuonna 1996 seurakunnalla oli 750 jäsentä, joista Turun seudulla asui noin 400. Seurakuntalaisista hieman yli puolet oli suomalaisia, loppujen edustaessa kymmeniä kansallisuuksia, suurimpien ryhmien joukossa noin 90 vietnamilaista. Vuoden 2012 alussa seurakunnalla oli 1660 jäsentä, joista noin puolet ulkomaalaistaustaisia.


title: Turun uskonnolliset yhteisöt

text: Turussa toimii kaksi Suomen evankelisluterilaisen lähetyshiippakunnan seurakuntaa, suomenkielinen Pyhän Paavalin luterilainen seurakunta ja ruotsinkielinen Sankt Gabriels församling. Kummatkin seurakunnat järjestävät jumalanpalveluksensa Betel-kirkossa


title: Turun uskonnolliset yhteisöt

text: Pyhän Paavalin luterilainen seurakunta perustettiin vuonna 2014. Suomenkielisiä messuja oli Turussa tosin vietetty jo edellisvuodesta alkaen.


title: Turun uskonnolliset yhteisöt

text: Sankt Gabriels församling perustettiin vuonna 2011, jolloin se oli Suomen Luther-säätiön ensimmäinen ruotsinkielinen seurakunta. Jumalanpalveluksia järjestettiin aluksi noin kolme kertaa kuukaudessa, mutta vuodesta 2014 lähtien pääsääntöisesti joka sunnuntaina.


title: Turun uskonnolliset yhteisöt

text: Turun ruotsalainen metodistiseurakunta (Åbo svenska metodistförsamling) perustettiin vuonna 1887. Vuonna 1906 suomenkieliset erkanivat siitä omaksi seurakunnakseen, joka on nykyinen Turun suomalainen metodistiseurakunta. Vuonna 1912 ruotsinkieliselle seurakunnalle valmistui August Krookin suunnittelema Beetlehem-kirkko Eerikinkadun ja Käsityöläiskadun kulmaukseen. Vuonna 1971 toiminta siirtyi Hämeenkadun Betlehem-kirkkoon, vanhan kirkon joutuessa myöhemmin puretuksi. Vuonna 1996 ruotsinkielisellä seurakunnalla oli 100 varsinaista jäsentä ja seurakunnan toiminnan yhteydessä oli noin 350 henkeä. Seurakunnan jäsenistä viidennes oli englanninkielisiä ja seurakunnalla oli säännöllisesti englanninkielisiä jumalanpalveluksia ruotsinkielisten lisäksi, sekä suomen-, venäjän- ja vietnaminkielistä toimintaa. Suomenkielisellä seurakunnalla oli 49 jäsentä ja se kokoontui ruotsikielisen seurakunnan vuokraamissa tiloissa. Nykyään ruotsinkielisen seurakunnan jäsenistö koostuu lähes 20 eri kansallisuudesta. Suomalainen seurakunta toimii pienenä lähiöseurakuntana Nättinummessa.


title: Turun uskonnolliset yhteisöt

text: Ortodoksisella kirkolla on ollut toimintaa Turussa 1800-luvun alusta lähtien. Kauppatorin laidalla sijaitseva Pyhän marttyyrikeisarinna Aleksandran kirkko on rakennettu vuosina 1839–1845 Carl Ludvig Engelin piirustusten pohjalta. Kirkko on seurakunnan pääkirkko ja sen lisäksi seurakunta omistaa kappelit Salossa ja Raumalla, sillä seurakuntaan kuuluu koko Varsinais-Suomi sekä osa Satakuntaa. Ortodokseilla on Turussa oma hautausmaa ja siunauskappeli. Vuonna 1996 seurakunnalla oli hieman yli 2000 jäsentä, joista vajaa 900 henkeä asui Turussa. Vuonna 2008 seurakunnassa oli 2700 jäsentä, joista 380 venäjänkielisiä. Lisäksi jäsenistöön kuului suomalaisten lisäksi useita kansallisuuksia, kuten kreikkalaisia, romanialaisia, bulgarialaisia, serbialaisia ja etiopialaisia ortodokseja sekä egyptiläisiä kopteja. Vuonna 2011 seurakunnan jäsenmäärä oli 2756.


title: Turun uskonnolliset yhteisöt

text: Vapaakirkollisten toiminta alkoi Turussa 1870-luvulla. 1883 rakennettiin Humalistonkadulle pieni rukoushuone, joka toimi yhteisön kokoontumispaikkana aina huoneiston palamiseen vuonna 1891 asti. Turun Vapaaseurakunta perustettiin 1889. Rukoushuoneen tuhouduttua kauppias Ulrik Palmu rakennutti vuonna 1891 Immanuel-kappelin Eerikinkadun varteen Antintalon takapihalle. Seurakunnalla oli sekä ruotsin- että suomenkielistä kokoustoimintaa kunnes se jakaantui 1920-luvulla, kun suomenkieliset muuttivat omiin kokoustiloihinsa Kauppiaskatu 12:een vuonna 1924, ruotsinkielisten jatkaessa kokoontumista Immanuel-kappelissa aina kappelin purkamiseen 1960-luvulla asti.


title: Turun uskonnolliset yhteisöt

text: Turun Vapaaseurakunnan nykyinen rukoushuone Tuureporinkatu 10:ssä valmistui vuonna 1957. Vuonna 1979 Turun Vapaaseurakunnan käynnistämän työn tuloksena perustettiin Raisioon itsenäinen vapaaseurakunta. Vuonna 1991 seurakunnalla oli 670 jäsentä, joista varsinaisia aikuisjäseniä oli 420. Seurakunnan toiminta oli vilkasta koostuen esimerkiksi jumalanpalveluksista, rukouskokouksista, nuortentoiminnasta ja partiosta seurakunnan partiolippukunnan Turun Versojen kautta. Nykyään seurakunnalla on noin 500 jäsentä.


title: Turun uskonnolliset yhteisöt

text: Vuonna 1983 alkaneen aluetoiminnan Varissuolla seurauksena perustettiin vuonna 1997 Varissuon Vapaaseurakunta.


title: Turun uskonnolliset yhteisöt

text: Ruotsinkielinen Svenska Friförsamlingen i Åbo tai Missionskyrkan i Åbo kokoontui vuoden 1966 jälkeen kerrostalo-osakkeessa Linnankadulla. 1980-luvun aikana seurakunta koki lähes täydellisen uusiutumisen, niin että vuonna 1996 sen noin 30 jäsenestä suuri osa oli nuoria, erityisesti opiskelijoita, jäsenien vaihtuvuuden ollessa suuri. Sunnuntaisiin jumalanpalveluksiin osallistui noin 30 henkeä. Nykyään seurakunnan jäsenmäärä on noin 40, suurimman osan jäsenistöstä ollen edelleen opiskelijoita ja nuoria aikuisia. Seurakunta kokoontuu metodistien Betlehem-kirkolla Hämeenkadulla.


title: Turun uskonnolliset yhteisöt

text: Raamattu puhuu -seurakunnan toiminta alkoi Turussa vuonna 1984 yhden liikkeeseen kuuluvan pariskunnan muuttaessa Helsingistä Turkuun. 1996 seurakunnalla oli 55 jäsentä ja toimintaa Turun lisäksi Raumalla ja Loimaalla. Seurakunta rekisteröityi nimellä Suuri Armo ry ja toimii Talousseuran talossa Hämeenkadulla. 1996 seurakunnan pääkokouksissa oli yleensä läsnä 30–40 henkeä.


title: Turun uskonnolliset yhteisöt

text: Kristillisperäisistä uskontokunnista Turussa toimivat ainakin mormonit, joilla on Turussa kaksi seurakuntaa, sekä Jehovan todistajat.


title: Turun uskonnolliset yhteisöt

text:
Mormonien Turun seurakunta perustettiin vuonna 1948. Seurakunnan tomintakeskusta rakennettiin talkootyönä neljä vuotta ja se valmistui Mäntymäen aukiolle vuonna 1967. Seurakunta jaettiin kahtia Turun ensimmäiseen ja toiseen seurakuntaan lokakuussa 1995 tilojen käytyä ahtaiksi. Vuonna 1996 ensimmäiseen seurakuntaan kuului 230 ja toiseen 200 jäsentä. Tuolloin niitten toimialueeseen kuului suuri osa Varsinais-Suomea sekä Ahvenanmaa, suurimman osan jäsenistöstä ollessa Turusta.
Jehovan todistajien toiminta Turussa alkoi vuonna 1909. Vuonna 1996 Turussa oli neljä valtakunnansalia. Suomenkielisiä seurakuntia oli seitsemän, joiden lisäksi oli myös ruotsin- ja englanninkieliset seurakunnat. Lisäksi oli venäjän- ja espanjankielistä toimintaa. Seurakunnilla oli yhteensä vajaa 800 kastettua jäsentä.


title: Turun uskonnolliset yhteisöt

text: Muita uskontokuntia Turussa edustavat ainakin juutalainen Turun juutalainen seurakunta, jolla on oma synagoga, buddhalainen Suomen vietnamilaisten buddhalaisten yhdyskunta, sekä islamilaiset Turun Islamilainen Yhdyskunta, Anjuman-E-Islahul-Muslimeen of Turku, Al.Imam Al.Baker Islamilainen yhdistys ry ja Turun Islam Keskus ry, joista kaksi jälkimmäistä edustavat islamin šiialaista haaraa.


title: Turun uskonnolliset yhteisöt

text: Turussa alkoi olla juutalaisasutusta merkittävämmässä määrin 1870-luvulta lähtien. Juutalaisten hautausmaa oli perustettu 1850-luvulla ja sitä hoitamaan perustettiin vuonna 1878 hautausseura Hevra Kadisha. Turkuun muuttaneet juutalaiset olivat pääosin entisiä sotilaita ja he asuivat aluksi Kauppatorin pohjoispuolella. Myöhemmin juutalaisasutus keskittyi Aninkaistenmäen taakse alueelle, jolle rakennettiin synagoga vuonna 1912, sekä Raunistulan ja Pohjolan alueille. Seurakunta perustettiin virallisesti vuonna 1919. Vuonna 1956 rakennettiin seurakuntatalo synagogan kanssa samalle tontille, Brahenkatu 17:ään. Vuonna 1996 seurakuntaan kuului noin 150 jäsentä.


title: Valtatie (Oulu)

text: Valtatie on itä-länsi-suuntainen katu Oulussa Tuiran kaupunginosassa. Kadun pituus on 1,8 kilometriä, ja se yhdistää toisiinsa Itä- ja Länsi-Tuiran.


title: Valtatie (Oulu)

text: Tulliväylän ja Hartaantien välinen osuus on nykyisin käytössä pääasiassa katuosuutena sekä tärkeänä joukkoliikenneväylänä: kadun länsipään ja Merikoskenkadun välistä osuutta käyttävät Oulusta pohjoiseen kulkevat seutulinjat sekä Rajakylän ja Pateniemen alueen paikallisliikenne, ja Merikoskenkadun ja itäpään välistä osuutta käyttää itään suuntautuva seutu- ja paikallisliikenne. Valtatien kanssa risteävällä Merikoskenkadulla on merkittävä joukkoliikenteen solmukohta.


title: Valtatie (Oulu)

text: Kadulle on asetettu muita kuin linja-autoja koskeva läpiajokielto.


title: Valtatie (Oulu)

text: Vuoden 1940 asemakaavassa Valtatie oli katuosuus, joka alkoi Tuiran Keskusaukealta ja päättyi rautatien varteen lähelle Rautasiltaa Itä-Tuirassa, josta se jatkui rautatien kanssa ristettyään Kuusamontienä kohti itäkoilliseen Kiiminkiä. Tuolloin nykyisen Valtatien länsiosuus oli nimeltään Toppilantie. Yhdessä ne muodostivat Tuiran itä-länsisuuntaisen läpikulkuväylän, joka yhdisti Kemiin johtavan valtatien (nykyinen Koskelantie) Kuusamontiehen.


title: Valtatie (Oulu)

text: Vuoden 1961 kaupunkikartassa Toppilantie on nimetty myös Valtatieksi, ja kadun länsipää on merkitty kaupunginvarikon luokse Koskitien risteykseen. Tämän jälkeen tien itäpääksi muuttui Tulliväylän risteys uuden Kuusamontien liittymän eli ns. "Miljoonamontun" rakentamisen myötä, ja suora yhteys Valtatieltä Kuusamontielle poistui.


title: Valtatie (Oulu)

text: Valtatie lyheni länsipäästään hieman rautatien varteen Tuiran kaupunginosan pohjoislaidalle rakennetun Kiertotien (myöh. Bertel Jungin tie) rakentamiseen liittyvien liikennejärjestelyjen myötä 1990-luvun lopulla, jolloin sen länsipää siirtyi Hartaantien risteykseen, loppuosan muuttuessa pihakaduksi ja kevyen liikenteen väyläksi. Kiertotien rakentaminen myös poisti Valtatien merkityksen läpikulkuväylänä ja sille asetettiin muita kuin linja-autoja koskeva läpiajokielto.


title: Merikoskenkatu

text: Merikoskenkatu on 300 metrin pituinen katu Oulussa Tuiran kaupunginosan keskuksessa. Se alkaa Oulujoen pohjoisrannalta Koskitien risteyksestä ja päättyy seuraavan kadun, Valtatien, risteykseen ja jatkuu pohjoiseen kohti Kuivasjärveä Kemintienä numerolla 8156. Katu on koko matkaltaan nelikaistainen, ja suurimmalta osaltaan sen molemmin puolin on pysäkkikorokkeella erotetut linja-autokaistat sekä pysäköintialueet. Kadun maamerkkinä ovat sitä reunustavat korkeat kerrostalot.


title: Merikoskenkatu

text: Merikoskenkatu on saanut nimensä vasta vuoden 1961 jälkeen: tuolloin se tunnettiin nimellä Huvilatie.


title: Merikoskenkatu

text: Arkkitehti Bertel Jungin suunnittelema Tuiran ensimmäinen asemakaava tuli voimaan 1915. Alueelle suunniteltiin monumentaalirakentamista, huviloita, kerrostaloja ja pientaloalueita. Tuiran tilan alueet liitettiin Oulun kaupunkiin 1917. Puutarhakaupungin ihanteita ja kaupunkimaista rakentamista yhdistelevä alue jäsenneltiin leveillä pääliikenneväylillä ja kapeilla asuntokujilla. Nykyinen Merikoskenkatu sijoittuu silloilta pohjoiseen avautuvan näkymäakselina toimineen Huvilakadun paikalle.


title: Merikoskenkatu

text: Kaavaan oli jo silloin varattu paikka voimalaitokselle, joka valmistui vasta 34 vuotta myöhemmin. Alvar Aallon ja Bertel Strömmerin kilpailuehdotusten tuloksina syntyneiden Koskikeskuksen ja Merikosken voimalaitossuunnitelmien ja Koskikeskuksen asemakaavan vahvistuttua 1944 näkymät alkoivat muuttua kaupunkimaisemmiksi. Tuiraan kuuluneesta Toivoniemestä tuli saari voimalaitoksen kanavan kaivamisen yhteydessä. Saarta laajennettiin kanavasta nostetuilla maamassoilla ja sinne rakennettiin ensimmäiset pistetalot.


title: Merikoskenkatu

text: Niilo Mattilan asemakaavassa vuodelta 1953 Huvilatien vanhat huvilat näkyvät vielä pohjakartassa. Merikoskenkatua rajaavat seitsemän- ja kahdeksankerroksiset talot rakennettiin vuosina 1958–1963 vanhan huvila-alueen tilalle. Uusia korkeita asuinkerrostaloja olivat suunnittelemassa mm. arkkitehdit A.E.Talvisara, Tauno Salo sekä arkkitehtitoi- mistot Uki Heikkinen ja Savolainen&Torvikoski.


title: Merikoskenkatu

text: Merikoskenkadun ja Koskitien risteysalue on ollut vanhastaan keskeinen liikenteellinen solmukohta. Huvilatien nimi muuttui Merikoskenkaduksi kadunnimitoimikunnan aloitteesta 1963.


title: Merikoskenkatu

text: Merikoskenkadun korkean katutilan muodostama ”Oulun pohjoinen portti” vilkkaan liikenneväylän varrella on näkymiltään kaupunkimaisinta Oulua. Katutilan etelä- ja pohjoispäihin on rakennettu neljä korkeaa pistetaloa, joista kolmen kivijalassa sijait- sivat pankkikonttorit. Katua kehystää yhtenäinen rivi seitsenkerroksisia kerrostaloja kivijalkakauppoineen. Merikoskenkadun alkuperäisessä bulevardimaisessa suunnitelmassa olleet puurivistöt ovat lähes hävinneet myöhemmin rakennettujen joukkoliikenteenpysäkkirakennelmien alta.


title: Merikoskenkatu

text: Merikoskenkatu on yksi Oulun kaupungin paikallisesti merkittävistä rakennetuista ympäristöistä. Siirtymää puukaupungista kivikaupunkiin edustava Merikoskenkatu muodostaa portin ja solmukohdan keskustaan saavuttaessa. Rakennusten kivijalan liiketilat ja vilkas joukkoliikenne saavat aikaan tyypillistä kaupunkimaista elävää katutilaa. Rakennukset ovat säilyneet miltei alkuperäisessä asussaan. Merikoskenkadun pieni, eheä ja intensiivinen kokonaisuus jatkaa luontevasti Toivoniemen ja Koskitien katutilaa. Merikoskenkadun länsireunan punatiilinen bussikatos poikkeaa tyylillisesti ympäristön rakennuskannasta.


title: Merikoskenkatu

text: Merikoskenkatu on merkittävä liikenneväylä sekä joukkoliikenteen solmukohta. Kadulla on pikavuoro-, kauko-, seutu- ja paikallisliikenteen käytössä olevat linja-autopysäkit, joiden kautta kulkevat mm. lähes kaikki paikallisliikenteen sekä pohjoiseen ja itään kulkeutuvan seutuliikenteen vuorot, sekä kauko- ja pikavuoroliikenteen vuorot. Koskilinjojen linja-autonkuljettajien taukotilat sijaitsevat Merikoskenkadulla, jossa tapahtuu myös kuljettajien vaihto.


title: Pancor Jackhammer

text: Pancor Jackhammer on yhdysvaltalainen bullpup -tyyppinen sarjatulihaulikko. Haulikon suunnittelija John Andersen patentoi aseen vuonna 1987, mutta siitä on valmistettu vain muutama prototyyppikappale.


title: 100 Grand

text: 100 Grand (tunnetaan myös nimellä $100,000) on Nestlen tuottama suklaapatukka. Se painaa 42 grammaa ja sisältää suklaata, karamellia ja riisimuroa. Patukassa on 190 kaloria: siinä on vähän kolesterolia ja natriumia mutta paljon rasvaa ja sokeria. Patukan slogan on "That's Rich!".


title: Conor Maynard

text: Conor Maynard (s. 21. marraskuuta 1992 Brighton) on brittiläinen laulaja. Maynard on julkaissut kuusi singleä, ”Can’t Say No”, ”Vegas Girl”, ”Turn Around”, ”Animal”, ”R U Crazy” ja ”Talking About” sekä esikoisalbumin "Contrast". Hän on kotoisin Brightonista Englannista.


title: Conor Maynard

text: Maynard on vuodesta 2008 lähtien ladannut YouTubeen videoita, joissa hän muun muassa laulaa cover-versioita kuuluisista lauluista. Hänen kanavallaan on yli viisi miljoonaa tilaajaa.


title: Mark Joseph Hurley

text: Mark Joseph Hurley (13. joulukuuta 1919 San Francisco – 5. helmikuuta 2001) oli yhdysvaltalainen roomalaiskatolinen piispa. Hänet vihittiin papiksi San Franciscon arkkihiippakuntaan 23. syyskuuta 1944 ja nimitettiin sen vihkipiispaksi sekä Thunusudan titulaaripiispaksi 21. marraskuuta 1967. Piispaksi vihkiminen seurasi 4. tammikuuta 1968. Pääkonsekraattorina toimi Joseph Thomas McGucken, jota avustivat Hugh Aloysius Donohoe ja Ernest John Primeau.


title: Mark Joseph Hurley

text: Hurley sai 19. marraskuuta 1969 nimityksen Santa Rosa in Californian piispaksi, jona hän toimi, kunnes erosi tehtävistään 15. huhtikuuta 1986.


title: Hiirihäiriö

text: Hiirihäiriö oli suomalainen Yleisradion tuottama kahdeksanosainen televisiosarja. Sarjaa esitettiin torstaisin Yle TV1:n Puoli kuusi -lastenohjelmassa vuonna 1990.


title: Gordon Dunlap Bennett

text: Gordon Dunlap Bennett (s. 21. lokakuuta 1946 Denver, Colorado) on yhdysvaltalainen roomalaiskatolinen piispa. Hänet vihittiin jesuiittojen papiksi 14. kesäkuuta 1975 ja nimitettiin Baltimoren arkkihiippakunnan vihkipiispaksi sekä Nesquallyn titulaaripiispaksi 23. joulukuuta 1997. Piispaksi vihkiminen seurasi 3. maaliskuuta 1998. Pääkonsekraattorina toimi William Henry Keeler, jota avustivat Carlos Arthur Sevilla ja George Vance Murry.


title: Gordon Dunlap Bennett

text: Bennett sai 6. heinäkuuta 2004 nimityksen Mandevillen piispaksi Jamaikalle. Hän toimi virassa, kunnes erosi 8. elokuuta 2006.


title: Gordon Bennett

text: Gordon Bennett on seuraavien henkilöiden nimi:


title: George Vance Murry

text: George Vance Murry (s. 28. joulukuuta 1948 Camden, New Jersey) on yhdysvaltalainen roomalaiskatolinen piispa. Hänet vihittiin jesuiittojen papiksi 9. kesäkuuta 1979 ja nimitettiin Chicagon arkkihiippakunnan vihkipiispaksi sekä Fuerteventuran titulaaripiispaksi 24. tammikuuta 1995. Piispaksi vihkiminen seurasi 20. maaliskuuta. Pääkonsekraattorina toimi Joseph Louis Bernardin, jota avustivat Alfred Leo Abramowicz ja Timothy Joseph Lyne.


title: George Vance Murry

text: Murry sai 5. toukokuuta 1998 nimityksen Saint Thomasin koadjuuttoripiispaksi. Hiippakunta sijaitsee Yhdysvaltain Neitsytsaarille, ja Murrysta tuli sen piispa 29. kesäkuuta 1999.


title: George Vance Murry

text: Murry sai 30. tammikuuta 2007 nimityksen ohiolaisen Youngstownin hiippakunnan johtoon, ja hänet asetettiin sen piispaksi 28. maaliskuuta.


title: Chemnitzin tervamuumio

text: Chemnitzin tervamuumio on muumioitunut ruumis, joka on ollut yleisön nähtävillä Saksin teollisuusmuseossa Chemnitzissä vuodesta 2003 lähtien.


title: Chemnitzin tervamuumio

text: Vuonna 1884 Chemnitzin kaupungin kaasulaitoksen tervasäiliöstä löydettiin tuntemattoman, 1,66 metriä pitkän työmiehen ruumis. Miehen henkilöllisyys ja kuolinsyy jäivät arvoitukseksi. Koska ruumiissa ei havaittu merkkejä väkivallasta, se luovutettiin haudattavaksi. 23 vuotta myöhemmin, vuonna 1907, ruumis nostettiin ylös Leipzigissa tehtäviä oikeuslääketieteellisiä tutkimuksia varten. Tutkimukset paljastivat, että ruumis oli täysin muumioitunut.


title: Chemnitzin tervamuumio

text: Sekä ruumis että työvaatteet ovat säilyneet tervan konservoivan vaikutuksen vuoksi hyvin tähän päivään saakka.


title: George Leo Thomas

text: George Leo Thomas (s. 19. toukokuuta 1950 Anaconda) on yhdysvaltalainen roomalaiskatolinen piispa. Hänet vihki papiksi Seattlen arkkihiippakuntaan Raymond Gerhardt Hunthausen 22. toukokuuta 1976. Hänet nimitettiin Seattlen vihkipiispaksi sekä Vagrautan titulaaripiispaksi 19. marraskuuta 1999, ja piispaksi vihkiminen seurasi 28. tammikuuta 2000. Pääkonsekraattorina toimi Alexander Joseph Brunett, jota avustivat William Stephen Skylstad ja Carlos Arthur Sevilla.


title: George Leo Thomas

text: Thomas sai 23. maaliskuuta 2004 nimityksen Helenan piispaksi Montanaan, ja hänet asetettiin virkaansa 4. kesäkuuta.


title: Raymond Gerhardt Hunthausen

text: Raymond Gerhardt Hunthausen (21. elokuuta 1921 Anaconda – 22. heinäkuuta 2018) oli yhdysvaltalainen roomalaiskatolinen arkkipiispa. Hänet vihittiin papiksi montanalaiseen Helenan hiippakuntaan 1. kesäkuuta 1946 ja nimitettiin sen johtoon 8. heinäkuuta 1962. Piispaksi vihkiminen seurasi 30. elokuuta. Pääkonsekraattorina toimi Egidio Vagnozzi, jota avustivat Bernard Joseph Topel ja William Joseph Condon.


title: Raymond Gerhardt Hunthausen

text: Hunthausen sai 13. helmikuuta 1975 nimityksen Seattlen arkkipiispaksi, jona hän toimi, kunnes jäi eläkkeelle 21. elokuuta 1991. Hän osallistui Vatikaanin toiseen kirkolliskokoukseen.


title: Ernest John Primeau

text: Ernest John Primeau (17. syyskuuta 1909 Chicago, Illinois – 15. kesäkuuta 1989) oli yhdysvaltalainen roomalaiskatolinen piispa. Hänet vihki papiksi Chicagon arkkihiippakuntaan George William Mundelein 7. huhtikuuta 1934. Hänet nimitettiin Manchesterin hiippakunnan johtoon 27. marraskuuta 1959, ja piispaksi vihkiminen seurasi 25. helmikuuta 1960. Pääkonsekraattorina toimi Albert Gregory Meyer, jota avustivat Martin Dewey McNamara ja Raymond Peter Hillinger.


title: Ernest John Primeau

text: Primeau osallistui Vatikaanin toiseen kirkolliskokoukseen. Hän erosi tehtävistään hiippakuntansa johdossa 30. tammikuuta 1974.


title: Hugh Aloysius Donohoe

text: Hugh Aloysius Donohoe (28. kesäkuuta 1905 San Francisco – 26. lokakuuta 1987) oli yhdysvaltalainen roomalaiskatolinen piispa. Hänet vihittiin papiksi San Franciscon arkkihiippakuntaan 14. kesäkuuta 1930 ja nimitettiin sen vihkipiispaksi sekä Taiumin titulaaripiispaksi 2. elokuuta 1947. Piispaksi vihkiminen seurasi 7. lokakuuta. Pääkonsekraattorina toimi John Joseph Mitty, jota avustivat James Joseph Sweeney ja Thomas Arthur Connolly.


title: Hugh Aloysius Donohoe

text: Donohoe sai 27. tammikuuta 1962 nimityksen Stocktonin ja 22. elokuuta 1969 Fresnon piispaksi. Hän osallistui Vatikaanin toiseen kirkolliskokoukseen ja jäi eläkkeelle 1. heinäkuuta 1980.


title: Merlin Joseph Guilfoyle

text: Merlin Joseph Guilfoyle (15. heinäkuuta 1908 San Francisco – 20. marraskuuta 1981) oli yhdysvaltalainen roomalaiskatolinen piispa. Hänet vihittiin papiksi San Franciscon arkkihiippakuntaan 10. kesäkuuta 1933 ja nimitettiin sen vihkipiispaksi sekä Bullan titulaaripiispaksi 24. elokuuta 1950. Piispaksi vihkiminen seurasi 21. syyskuuta. Pääkonsekraattorina toimi John Joseph Mitty, jota avustivat James Joseph Sweeney ja Hugh Aloysius Donohoe.


title: Merlin Joseph Guilfoyle

text: Guilfoyle sai 12. marraskuuta 1969 nimityksen Stocktonin piispaksi, jona hän toimi, kunnes erosi 4. syyskuuta 1979. Hän osallistui Vatikaanin toiseen kirkolliskokoukseen.


title: Michael Joseph Kaniecki

text: Michael Joseph Kaniecki (13. huhtikuuta 1935 Detroit, Michigan – 6. elokuuta 2000) oli yhdysvaltalainen roomalaiskatolinen piispa. Hänet vihittiin jesuiittojen papiksi 5. kesäkuuta 1965 ja nimitettiin Fairbanksin hiippakunnan koadjuuttoripiispaksi Alaskaan 8. maaliskuuta 1984. Piispaksi konsekroinnin suoritti 1. toukokuuta Robert Louis Whelan, jota avustivat Francis Thomas Hurley ja Michael Hughes Kenny.


title: Michael Joseph Kaniecki

text: Kanieckista tuli 1. kesäkuuta 1985 Fairbanksin piispa, jonka virkaan hänet asetettiin 28. heinäkuuta 1985. Hän kuoli 65-vuotiaana virassa.


title: Joseph Thomas McGucken

text: Joseph Thomas McGucken (13. maaliskuuta 1902 Los Angeles – 26. lokakuuta 1983) oli yhdysvaltalainen roomalaiskatolinen arkkipiispa. Hänet vihittiin papiksi Los Angeles-San Diegon hiippakuntaan 15. tammikuuta 1928 ja nimitettiin Los Angelesin vihkipiispaksi sekä Sanavuksen titulaaripiispaksi 4. helmikuuta 1941. Piispaksi vihkiminen seurasi 19. maaliskuuta. Pääkonsekraattorina toimi John Joseph Cantwell, jota avustivat Daniel James Gercke ja Philip George Scher.


title: Joseph Thomas McGucken

text: McGucken sai 26. lokakuuta 1955 nimityksen Sacramenton piispaksi ja 19. helmikuuta 1962 San Franciscon arkkipiispaksi, joksi hänet asetettiin 3. huhtikuuta. Hän osallistui Vatikaanin toiseen kirkolliskokoukseen ja jäi eläkkeelle 16. helmikuuta 1977.


title: Thaddeus Amat y Brusi

text: Thaddeus Amat y Brusi (31. joulukuuta 1810 Barcelona – 12. toukokuuta 1878) oli espanjalaissyntyinen yhdysvaltalainen roomalaiskatolinen piispa. Hänestä tuli lasaristi 16. tammikuuta 1834, ja hän sai pappisvihkimyksensä Hyacinthe-Louis de Quéleniltä 23. joulukuuta 1837. Hänet nimitettiin Montereyn hiippakunnan johtoon 29. heinäkuuta 1853, ja piispaksi vihkiminen seurasi 12. maaliskuuta 1854. Pääkonsekraattorina toimi Giacomo Filippo Fransoni.


title: Thaddeus Amat y Brusi

text: Amat y Brusin johtaman hiippakunnan nimi vaihtui, ja hän sai 29. heinäkuuta 1873 nimityksen Monterey-Los Angelesin piispaksi, jona hän toimi, kunnes kuoli 67-vuotiaana virassa. Hän osallistui Vatikaanin ensimmäiseen kirkolliskokoukseen.


title: Harry Anselm Clinch

text: Harry Anselm Clinch (27. lokakuuta 1908 – 8. maaliskuuta 2003) oli yhdysvaltalainen roomalaiskatolinen piispa. Hänet vihittiin papiksi Monterey-Fresnon hiippakuntaan 6. kesäkuuta 1936 ja nimitettiin sen vihkipiispaksi sekä Badiaen titulaaripiispaksi 5. joulukuuta 1956. Piispaksi vihkiminen seurasi 27. helmikuuta 1957. Pääkonsekraattorina toimi Aloysius Joseph Willinger, jota avustivat Timothy Manning ja Merlin Joseph Guilfoyle.


title: Harry Anselm Clinch

text: Monterey-Fresnon hiippakunta jaettiin Monterey in Californian ja Fresnon hiippakunniksi. Clinch sai 16. lokakuuta 1967 nimityksen Monterey in Californian piispaksi, jonka virkaan hänet asetettiin 14. joulukuuta. Hän erosi tehtävistään 19. tammikuuta 1982. Hän osallistui Vatikaanin toiseen kirkolliskokoukseen.


title: Thaddeus Anthony Shubsda

text: Thaddeus Anthony Shubsda (2. huhtikuuta 1925 Los Angeles, Kalifornia – 26. huhtikuuta 1991) oli yhdysvaltalainen roomalaiskatolinen piispa. Hänet vihki papiksi Los Angelesin arkkihiippakuntaan James Francis Aloysius McIntyre 26. huhtikuuta 1950. Hänet nimitettiin Los Angelesin vihkipiispaksi ja Traguriumin titulaaripiispaksi 20. joulukuuta 1976. Piispaksi vihkiminen seurasi 19. helmikuuta 1977. Pääkonsekraattorina toimi Timothy Manning, jota avustivat John James Ward ja Juan Alfredo Arzube.


title: Thaddeus Anthony Shubsda

text: Shubsda sai 26. toukokuuta 1982 nimityksen Monterey in Californian piispaksi, jona hän toimi, kunnes kuoli 66-vuotiaana virassa.


title: Bernard Joseph Topel

text: Bernard Joseph Topel (31. maaliskuuta 1903 Bozeman, Montana – 22. lokakuuta 1986) oli yhdysvaltalainen roomalaiskatolinen piispa. Hänet vihittiin papiksi 7. kesäkuuta 1927 ja nimitettiin Spokanen hiippakunnan koadjuuttoripiispaksi sekä Bindan titulaaripiispaksi 9. elokuuta 1955. Piispaksi vihkiminen seurasi 21. syyskuuta. Pääkonsekraattorina toimi Joseph Michael Gilmore, jota avustivat Joseph Patrick Dougherty ja Joseph Clement Willging.


title: Bernard Joseph Topel

text: Topelista tuli 25. syyskuuta 1955 Spokanen piispa. Hän osallistui Vatikaanin toiseen kirkolliskokoukseen ja jäi eläkkeelle 11. huhtikuuta 1978.


title: Joseph Jude Tyson

text: Joseph Jude Tyson (s. 16. lokakuuta 1957 Moses Lake, Washington) on yhdysvaltalainen roomalaiskatolinen piispa. Hänet vihki papiksi Seattlen arkkihiippakuntaan Raymond Gerhardt Hunthausen 10. kesäkuuta 1989. Hänet nimitettiin Seattlen vihkipiispaksi ja Migirpan titulaaripiispaksi 12. toukokuuta 2005, ja piispaksi vihkiminen seurasi 6. kesäkuuta. Pääkonsekraattorina toimi Alexander Joseph Brunett, jota avustivat George Leo Thomas ja Gustavo Garcia-Siller.


title: Joseph Jude Tyson

text: Tyson nimitettiin 12. huhtikuuta 2011 Yakiman piispaksi, jonka virkaan hänet asetettiin 31. toukokuuta.


title: Raül López

text: Raül López (s. 15. huhtikuuta 1980 Vic) on espanjalainen ammattilaisuransa lopettanut koripalloilija.


title: Raül López

text: López aloitti koripallon CB Vicin juniorijoukkueissa, joista hän siirtyi Joventut Badalonan juniorijoukkueeseen. Hän debytoi seuran edustusjoukkueessa kaudella 1997–1998 ja pelasi seurassa vuoteen 2000 asti. Kaudeksi 2000–2001 López siirtyi Real Madridiin, jossa hän pelasi seuraavat kaksi kautta. Hän kärsi polvivammasta kaudella 2001–2002, mutta siityi tästä huolimatta Utah Jazziin.


title: Raül López

text: López ei pelannut kaudella 2002–2003 otteluakaan saman polvivamman takia. Seuraavalla kaudella hän pelasi kaikissa otteluissa ja teki 7,0 pistettä ja 3,7 syöttöä ottelua kohden. Kaudella 2004–2005 hän teki 5,2 pistettä, mutta pystyi pelaamaan vain 31 ottelua. López palasikin Espanjaan, jossa hän pelasi kauden Akasvayu Gironassa. Vuodet 2006–2009 hän vietti Real Madridissa, jossa hän voitti Eurocupin sekä Espanjan-mestaruuden kaudella 2006–2007. Vuonna 2009 López jatkoi pelaamista venäläisessä Himkissä, jossa hän pelasi kahden kauden ajan. Kaudeksi 2011–2012 hän siirtyi CB Bilbao Berriin.


title: Raül López

text: Maaliskuussa 2016 López ilmoitti lopettavansa ammattilaiskoripallon kauteen 2015–2016.


title: Raül López

text: López kuului maansa alle 16- ja 18-vuotiaisen maajoukkueisiin. Hän voitti alle 18-vuotiaiden EM-kultaa vuonna 1998 ja alle 18-vuotiaiden MM-kultaa vuonna 1999. López pelasi ensimmäisen aikuisten arvoturnauksensa vuonna 2000, jolloin Espanja oli mukana olympiakisoissa. EM-kilpailuihin hän osallistui vuosina 2001 ja 2009, joista hän voitti pronssia ja hopeaa. López saavutti olympiahopean vuonna 2008. MM-kilpailuihin hän osallistui ensimmäistä kertaa vuonna 2010.


title: Carlo Pellegrini

text: Carlo Pellegrini (9. heinäkuuta 1736 Longobardi – 13. maaliskuuta 1822) oli italialainen roomalaiskatolinen piispa. Hänet vihittiin papiksi 19. syyskuuta 1761 ja nimitettiin Nicastron hiippakunnan johtoon 29. tammikuuta 1798. Piispaksi vihkiminen seurasi 2. helmikuuta. Pääkonsekraattorina toimi Hyacinthe-Sigismond Gerdil.


title: Carlo Pellegrini

text: Pellegrini erosi tehtävistään Nicastron piispana 12. toukokuuta 1818.


title: Sigitas Tamkevičius

text: Sigitas Tamkevičius (s. 7. marraskuuta 1938) on liettualainen roomalaiskatolinen arkkipiispa. Hänet vihittiin jesuiittojen papiksi 18. huhtikuuta 1962 ja nimitettiin Kaunasin arkkihiippakunnan vihkipiispaksi sekä Turudan titulaaripiispaksi 8. toukokuuta 1991. Piispaksi vihkiminen seurasi 19. toukokuuta. Pääkonsekraattorina toimi Vincentas Sladkevičius, jota avustivat Vladas Michelevičius, Antanas Vaičius, Romualdas Krikšciunas ja Juozas Preikšas.


title: Sigitas Tamkevičius

text: Tamkevičius sai 4. toukokuuta 1996 nimityksen Kaunasin arkkipiispaksi.


title: Hopeakyljet

text: Hopeakyljet (Atherinidae) on hopeakylkikaloihin kuuluva heimo. Heimon lajeja tavataan ympäri maapallon lämpimistä vesistä.


title: Hopeakyljet

text: Varhaisimmat hopeakylkien heimoon kuuluvien lajien fossiilit on ajoitettu eoseenikaudelle. Nykyään heimoon luetaan kuuluvaksi 25 sukua ja noin 165 lajia. Suurimmat hopeakylkilajit voivat saavuttaa noin 60 cm:n pituuden, mutta useimmat jäävät alle 15 cm pitkiksi. Koiraat ovat useimmiten naaraita pienikokoisempia. Ruumiinrakenteeltaan ne ovat pitkulaisia kaloja, joilla on kaksi selkäevää. Etumainen on joustava ja taaempi jäykempi. Pyrstöevä on heimon lajeilla haarautunut. Hopeakylkien silmät ovat kooltaan suuret. Hopeakyljiltä puuttuu kylkiviiva. Väriltään ne ovat kellertäviä tai vihertäviä ja kyljessä on leveä hopeinen raita.


title: Hopeakyljet

text: Hopeakylkilajeja tavataan ympäri maailmaa. Suurin osa lajeista on mereisiä tai murtovesissä eläviä, mutta noin 50 lajia, muun muassa lasikylki ("Alepidopus evermanni"), elävät makeissa vesissä. Makean veden lajeja tavataan erityisesti Australiassa ja Pohjois- sekä Etelä-Amerikassa. Hopeakyljet elävät usein suurina parvina matalissa vesissä. Niiden ravintoa ovat pääasiassa planktoneliöt.


title: Vasili Pitšul

text: Vasili Vladimirovitš Pitšul (, 15. kesäkuuta 1961, Mariupol, Neuvostoliitto – 26. heinäkuuta 2015) oli venäläinen elokuvaohjaaja. Hänen tunnetuin ohjauksensa on esikoisteos "Pikku Veera" (, "Malenkaja Vera", 1988).


title: Vasili Pitšul

text: Pitšul valmistui ohjaajaksi vuonna 1983 VGIK:sta, jossa hän opiskeli Marlen Hutsijevin johdolla. Ura käynnistyi kaksi vuotta myöhemmin televisioelokuvalla "Hotšu tebe skazat..." (ven. Хочу тебе сказать…).


title: Vasili Pitšul

text: Neuvostokauden viimeisinä vuosina glasnostin hengessä syntynyt rohkea nuoruuskuvaus "Pikku Veera" nousi suureen suosioon kotimaassaan ja toi ohjaajalle kansainvälistä tunnettavuutta, sillä elokuva palkittiin muun muassa Venetsiassa ja Montrealissa.


title: Vasili Pitšul

text: Seuraava elokuva "V gorode Sotši tjomnyje notši" (, 1990) oli mukana Cannesin elokuvajuhlilla. Pitšulin ura jatkui televisio- ja elokuvaohjauksilla hänen kuolemaansa, vuoteen 2015 saakka.


title: Kivimon lossi

text: Kivimon lossi liikennöi Roslaxin ja Kivimon välillä. Lossi on osa Saariston rengastietä. Lauttaväli on Saariston rengastien lyhyin, vain 169 metriä. Lossi liikennöi tarvittaessa ympäri vuorokauden. "Kivimon lossi" on identtinen Mossalan lossin kanssa.


title: Jeijjo & Nupi

text: Jeijjo (oikealta nimeltään Santeri Määttänen, s. 1986) & Nupi (oikealta nimeltään Henri Nyberg, s. 1986), on suomalainen rap-duo Espoon Olarista. Yhtyeen ensimmäinen studioalbumi "Kootut selitykset" julkaistiin 3rd Rail Musicin kautta loppuvuodesta 2012.


title: Jeijjo & Nupi

text: Jeijjo ja Nupi tapasivat toisensa kummankin opiskellessaan Olarin lukiossa. Kumpikin oli tehnyt räppiä aikaisemmin oman kaveriporukan kanssa. Kaksikko suuntautui tekemään omaa musiikkia vasta lukiovuosien jälkeen. Kaksikon ensimmäinen kokopitkä albumi "Kootut selitykset" julkaistiin 3rd Rail Musicin kautta 28. joulukuuta 2012. Albumilla vierailevat muun muassa Markku Let G, Kädveyhä, BJD, Raimo, Tuomio, Kone ja Latiksen Andy. Duon toinen pitkäsoitto "NeO Olarista" julkaistiin 30. toukokuuta 2014. Julkaisijana toimi jälleen 3rd Rail ja vierailijoina olivat Stepa, Tuomio, Kone, Notkea Rotta, Rautaperse, Raimo, Hätä-Miikka, Jodarok, Jontti, Mikidi & Gaiaf. Albumi nousi parhaimmillaan Suomen virallisen albumilistan sijalle 46. Rumban albumilistalla levy oli julkaisuviikolla sijalla 14. Biiseistä Pihatalkoot nousi Bassoradion tehosoittoon. Jeijjo & Nupi -duo vieraili Kultabassokerho -radio-ohjelmassa 5.1.2013.


title: Mossalan lossi

text: Mossalan lossi liikennöi Houtskarissa Nordanlandsin saarella sijaitsevan Mossalan ja Jöutmon saarella sijaitsevan Björkön välillä Houtskarissa Paraisilla ja se on osa Saariston rengastietä. Lauttavälin pituus on 354 m ja se on Saariston rengastien toiseksi lyhyin Kivimon lossin jälkeen. Lossi liikennöi tarvittaessa ympäri vuorokauden. Mossalan lossi on identtinen Kivimon lossin kanssa.


title: Stanisław Bułak-Bałachowicz

text: Stanisław Bułak-Bałachowicz (; 12. marraskuuta 1883 – 10. toukokuuta 1940) oli valkovenäläis−puolalaistaustainen kenraali. Hän otti osaa muun muassa Venäjän sisällissotaan, Puolan–Neuvosto-Venäjän sotaan ja Puolan offensiiviin.


title: Stanisław Bułak-Bałachowicz

text: Stanisław Bułak-Bałachowicz syntyi maanomistajaperheeseen Meysztyssä lähellä Braslauta. Hänen sukunsa oli puolalaistaustainen, mutta myöhemmin hän mielsi itsensä enneminkin valkovenäläiseksi. Hän kävi maatalouskoulua ja otti osaa vuoden 1905 levottomuuksiin kotiseudullaan. Tuolloin hän sai lempinimensä "Bats’ka". Ensimmäisessä maailmansodassa hän liittyi elokuussa 1914 vapaaehtoisena Venäjän armeijaan taistellen lounaisrintamalla. Hän yleni ensin everstiksi ja vuonna 1917 hän komensi jo omaa ratsuväen divisioonaansa Riian lähistöllä. Sisällissodan jo ollessa käynnissä vuonna 1918 hän liittyi puna-armeijan riveihin, mutta vaihtoi valkoisten puolelle vielä samana vuonna. Bułak-Bałachowicz komensi joukkoja Pihkovan lähistöllä ja vuonna 1919 Nikolai Judenitš teki hänestä Venäjän luoteisarmeijan komentajan.


title: Stanisław Bułak-Bałachowicz

text: Alkuvuodesta 1920 hän oli yhteydessä Valko-Venäjän kansallisen tasavallan hallintoon ja liittyi heidän joukkoihinsa 1 200:n komentamansa miehen kanssa. Valkovenäläiset muodostivatkin noin 75 % hänen joukoistaan. Joukot taistelivat Puolaa kohti edenneitä punajoukkoja vastaan kesällä 1920. Puolan tehtyä rauhan Neuvosto-Venäjän kanssa hän jatkoi sotatoimia vallaten muun muassa Pinskin ja Mozyrin. Mozyrissä hän julisti vapauttamiensa alueiden kuuluvan vapaalle Valko-Venäjälle ja esitti itsensä maan päämiehenä. Marraskuussa 1920 hän yritti vallata Minskin, mutta punajoukot torjuivat hänen hyökkäyksensä. Tämän jälkeen Bułak-Bałachowicz pakeni Puolaan, jossa hänet internoitiin. Osa hänen miehistään seurasi häntä Puolaan ja osa jatkoi sissisotaa Valko-Venäjällä vuoteen 1922 saakka.


title: Stanisław Bułak-Bałachowicz

text: Puolassa Bułak-Bałachowiczistä tuli prikaatinkenraali. Hän otti osaa myös politiikkaan tehden saksalaisvastaisia kannanottoja. Vuosina 1937–1939 hän otti osaa Espanjan sisällissotaan Francisco Francon joukkojen puolella ilman virallista tehtävänantoa Puolan armeijalta. Saksan hyökättyä Puolaan hän komensi vapaaehtoisjoukkoja Varsovan lähistöllä syyskuussa 1939 ja saksalaisten vallattua maan hän organisoi vastarintaliikettä. Bułak-Bałachowicz kuoli epäselvissä olosuhteissa vastustaessaan Gestapon pidätystä Saska Kępan kaupunginosassa Varsovassa 10. toukokuuta 1940.


title: Fécamp

text: Fécamp on kunta Seine-Maritimen departementissa Ylä-Normandian hallintoalueella Ranskassa. Kunta sijaitsee Alabasterirannikolla ja on tärkeä kalastussatama.


title: Fécamp

text: Fécampin tärkein nähtävyys on Fécampin luostariin kuulunut 1100-luvulla rakennettu Pyhän kolminaisuuden kirkko ("Abbaye de la Trinité de Fécamp").


title: Fécamp

text: Teollisuusmies Alexandre Le Grand kehitteli yrttiliköörin ja nimesi sen Bénédictineksi. Lisäksi hän kehitteli tarinan, että likööri tehdään vanhan 1500-luvulta peräisin oleva munkkien keksimän reseptin mukaan. Sen jälkeen hän rakennutti vuonna 1863 tislaamon, joka on uusgotiikkaa ja uusrenessanssia yhdistelevä palatsi. Palatsin suunnitteli Camille Albert. Palatsissa on näytteillä liköörinteon lisäksi huomattava määrä taideaarteita.


title: Bénédictine

text: Bénédictine on ranskalainen yrttilikööri.


title: Bénédictine

text: Ranskalainen teollisuusmies Alexandre Le Grand kehitteli yrttiliköörin ja nimesi sen Bénédictineksi. Hän kehitteli tarinan, että likööri on vanhan 1500-luvulta peräisin olevan munkkien keksimän reseptin mukaista benediktiinilikööriä. Lisäksi hän rakennutti vuonna 1863 tislaamon Fécampiin. Tislaamo on uusgotiikkaa ja uusrenessanssia yhdistelevä palatsi ("Palais Bénédictine"), jossa yleisö voi myös tutustua liköörin valmistukseen. Tämä kaikki oli laskelmoitua markkinointia, jota hän vielä lisäsi hankkimalla huomattavan määrän taideaarteita palatsiinsa yleisön nähtäväksi.


title: Bénédictine

text: Liköörin valmistukseen käytetään 27 erilaista yrttiä, maustetta ja muuta kasvia.


title: L/A Mergus

text: L/A Mergus on lautta-alus, joka liikennöi ympärivuotisesti L/A Stellan kanssa Korppoon Galtbystä Houtskarin Kittuisiin. Lauttaväli on osa Saariston rengastietä ja sen pituus on noin 9,5 km.


title: Wilson (sarjakuva)

text: Wilson on Daniel Clowesin vuonna 2010 ilmestynyt satiirinen sarjakuva-albumi.


title: Becca Fitzpatrick

text: Becca Fitzpatrick (s. 3. helmikuuta 1979) on yhdysvaltalainen kirjailija. Hän on kirjoittanut neliosaisen "Hush, hush" -kirjasarjan.


title: Aney

text: Aney (myös "Anney") on kylä Kawarin keidasalueella Nigerissä 89 kilometriä Bilmasta pohjoiseen. Hallinnollisesti se kuuluu Dirkoun kuntaan. Vuonna 2001 kylässä oli 1 100 asukasta.


title: Aney

text: Aneyn asukkaat ovat tubujen ja kanurien sekakansaa, josta käytetään nimitystä "guézébida". He kasvattavat taateleita ja harjoittavat puutarhaviljelyä. Kylässä on vanhan linnoituksen rauniot. Se on Kawarin sulttaanin perinteinen asuinpaikka.


title: Rikkokasvit

text: Rikkokasvit ("Saxifragaceae") on kukkakasvien heimo, johon kuuluvat esimerkiksi koristekasveina käytetyt vuorenkilvet ja jaloangervot. Heimon kasvit ovat pääsääntöisesti pohjoisen pallonpuoliskon kylmän ja lauhkean vyöhykkeen kasveja.


title: Rikkokasvit

text: Rikkokasvit ovat ruohovartisia, yleensä pienehköjä yksivuotisia tai maavartena talvehtivia monivuotisia kasveja. Ne ovat usein maavartisia tai rönsyileviä. Lehdet ovat vastakkaiset varsissa tai ruusukkeena; kukinnot varren päädyssä.


title: Rikkokasvit

text: Heimossa on 33 sukua joissa on 540 lajia.


title: Rikkokasvit

text: Rikkokasveja esiintyy pohjoisen pallonpuoliskon kaikilla mantereilla, sekä eteläisellä pallonpuoliskolla Etelä-Amerikassa. Monet heimon lajit ovat sopeutuneet arktisten alueiden äärioloihin. Lämpimämmillä alueilla ne ovat usein vuoristojen kasveja.


title: Rikkokasvit

text: Monia rikkokasveja käytetään kylmän ja lauhkean vyöhykkeen alueilla koristekasveina. Yleisiä heimon puutarhakasveja Suomessa ovat herttavuorenkilpi ("Bergenia cordifolia") sekä jaloangervolajit ("Astilbe").


title: Samuel Bellamy

text: Samuel "Black Sam" Bellamy (1689 – 26. huhtikuuta 1717) oli englantilainen merirosvo. Hän toimi merirosvona vain vuoden ajan ehtien kaapata sinä aikana yli 50 laivaa. Hän hukkui "Whydah"-laivansa mukana vuonna 1717. Laiva löydettiin Massachusettsin rannikolta 1980-luvulla.


title: Derek Mills

text: Derek Bruce Mills (s. 9. heinäkuuta 1972 Washington (DC)) on yhdysvaltalainen entinen yleisurheilija, joka kilpaili pikajuoksussa.


title: Derek Mills

text: Mills sijoittui 400 metrillä viidenneksi alle 20-vuotiaiden MM-kisoissa 1990. Hän opiskeli Georgia Tech -yliopistossa, jonka joukkueessa hän voitti NCAA:n mestaruuden sekä 4 × 400 metrin viestissä että 400 metrin henkilökohtaisella matkalla 1994. Mills juoksi maansa kultaa voittaneessa 4 × 400 metrin viestijoukkueessa Göteborgin MM-kisoissa 1995 ja vuotta myöhemmin olympialaisissa Atlantassa. Vuoden 1997 sisäratojen MM-kisoissa hän oli viides.


title: Derek Mills

text: Millsin ennätys 400 metrin matkalla on 44,13 sekuntia, jonka hän juoksi Eugenessa vuonna 1995.


title: Kim Seong-eun

text: Kim Seong-eun on ainakin seuraavien henkilöiden nimi:


title: Kim Seong-eun (vesipalloilija)

text: Kim Seong-eun (; s. 9. heinäkuuta 1967) on eteläkorealainen entinen vesipalloilija. Hän pelasi Soulin olympialaisissa 1988 seitsemän ottelua, joissa hän teki yhden maalin. Etelä-Korea sijoittui turnauksessa kahdenneksitoista eli viimeiseksi.


title: Pimeä nousee (täsmennyssivu)

text: Pimeä nousee voi tarkoittaa seuraavia:


title: Claraboia

text: Claraboia on portugalilaisen kirjailijan José Saramagon vuonna 1953 kirjoittama kirja. Teos jäi vuosikymmeniksi kustanjan arkistoihin, ja Saramago vaikeni sen olemassaolosta. Lokakuussa 2011 José Saramagon säätiö ilmoitti kirjan julkaisemisesta postuumisti. Teos ilmestyi puolivälissä lokakuuta 2011 runsaan vuoden kuluttua kirjailijan kuolemasta. Teos on käännetty useille kielille.


title: Claraboia

text: Teos kertoo talosta, jossa on kattoikkuna, ja talon asukkaista. Teos oli itse asiassa Saramagon toinen kirja. Esikoisteos "Terra do Pecado" oli ilmestynyt 1947. Sen jälkeen Saramago vaikeni yli 20 vuodeksi. Kun Saramago 1980-luvulla oli jo maineikas kirjailija, kustantaja otti häneen yhteyttä ehdottaen kirjan julkaisua. Saramago ei kuitenkaan halunnut enää nähdä teosta julkaistuna elinaikanaan ja jätti päätökseteon perillisilleen hänen kuolemansa jälkeen.


title: Claraboia

text: Kirjan tapahtumat sijoittuvat kevääseen 1952. Kirja kertoo eräällä Lissabonin kadulla olevan talon asukkaista. Alimmassa kerroksessa asuu suutari vaimonsa kanssa ja kauppaedustaja ulkomaalaisen vaimonsa ja poikansa kanssa. Toisessa kerroksessa asuu sanomalehtipainon työntekijä ja hänen vaimonsa sekä "salaperäinen nainen". Ylimmässä, kolmannessa kerroksessa asuu toimistotyöntekijä vaimonsa ja tyttärensä kanssa.


title: Claraboia

text: Tarina etenee näiden hahmojen kautta. Saramagon kirja kuvastaa ihmisen käyttäytymistä ja sen vaikutusta yhteiskuntaan.


title: Valpuri Kyni

text: Valpuri Kyni oli 1600-luvulla Tyrvään seudulla elänyt suomalainen nainen, joka tuomittiin noituudesta. Hän on ainoa todistetusti Suomessa vesikokeeseen noituudesta epäiltynä joutunut henkilö.


title: Valpuri Kyni

text: Jo Valpuri Kynin äiti ja äidinisä poltettiin roviolla noitina. Hän itse joutui Aurajoessa vesikokeeseen ja sai siitä selvittyään vuonna 1635 kuolemantuomion, joka muutettiin piiskaukseksi ja karkotukseksi. Vuonna 1649 hänet tuomittiin käräjillä poltettavaksi roviolla syytettynä muun muassa tyrän noitumisesta kirkkoherralle ja susien noitumisesta hyökkäämään karjan kimppuun, mutta tuomio lieveni Turun hovioikeudessa raippojen antamiseksi ja molempien korvien menettämiseksi. Perimätiedon mukaan hänet olisi lopulta myöhemmin poltettu roviolla Hämeenlinnassa.


title: Valpuri Kyni

text: Sastamalassa esitettiin vuonna 2009 Valpuri Kynin tarinaan perustuva, Veli-Pekka Bäckmanin säveltämä rock-ooppera.


title: Pimeä nousee (elokuva)

text: Pimeä nousee () on vuonna 2007 Yhdysvalloissa tehty elokuva. Sen ohjasi David Cunningham ja käsikirjoitti John Hodgen. Elokuva perustuu löyhästi Susan Cooperin samannimiseen romaaniin.


title: Pimeä nousee (elokuva)

text: Will Stanton on Yhdysvalloista Englantiin muuttanut poika, joka täyttää elokuvan alkamispäivänä 14 vuotta. Hän palaa bussilla koulusta ja bussissa kauniin tytön, jonka punainen kaulahuivi putoaa. Myöhemmin samana päivänä joulujuhlissa kartanolla hän siirtyy Merriman Lyonin ja Rouvan kanssa menneisyyteen ja saa tietää olevansa seitsemännen pojan seitsemäs poika ja yksi Ikivanhoista (). Hän on "etsijä" ja hänen tehtävänsä on etsiä eri aikakausille piilotetut kuusi Valon tunnusta. Pimeä nousee koko ajan ja on vahvimmillaan viiden päivän päästä. Jos Will ei lyödä tunnuksia ajoissa, maailma on tuhon oma.


title: Pimeä nousee (elokuva)

text: Will elää kotonaan tunnusten etsimisen ajan täysin tavallisen näköistä elämää. Hän käy kauppakeskuksessa ostamassa siskolleen Gwenille joululahjaksi riipuksen, joka paljastuu ensimmäiseksi tunnukseksi. Willin perhe saa joululahjoja Havaijilla olevalta Stepheniltä, joka on Stantonien perheen vanhin poika ja palvelee Yhdysvaltain laivastossa. Will saa vyön, johon kiinnittää ensimmäisen tunnuksen. Olleessaan laulamassa joulumessussa Will siirtyy uudestaan menneisyyteen (ks. aikamatkustus sarjan kirjoissa). Hän päätyy Merrimanin, Rouvan, Dawsonin ja Georgen kanssa samaan kirkkoon sellaisena, jona se oli 1400-luvulla. Willin etsiessä tunnusta kirkkoon astelee vanha nainen, joka hajoaa kappaleiksi. Hänen ruumiistaan purkautuu satoja käärmeitä, jotka nappaavat kaikki muut paitsi Willin, joka oli tippunut kerroksen alemmas. Will löytää alemmasta kerroksesta vanhan hauta-arkun, jonka pääkallossa on tunnus. Ikivanhat palaavat takaisin omaan aikaansa.


title: Pimeä nousee (elokuva)

text: Myöhemmin kotonaan Will tapaa Maggien, kauniin tytön, jonka tapasi aiemmin bussissa. Willin isoveli James kuitenkin vie hänet ulos. Will masentuu ja lähtee puhumaan Merrimanille, joka ei kuuntele. Will palaa entistä masentuneempana ja laittaa lähellä olevan vanhan tuulimyllyn tuleen voimillaan. Hänen pikkusiskonsa Gwen tulee paikalle. He siirtyvät yhdessä menneisyyteen keskelle viikinkien hyökkäystä. Will aistii, että tunnus on erään viikingin ryöstämässä kilvessä. Viikinkien ryöstäessä kylää Will ja Gwen hiipivät veneeseen ja yrittävät varastaa kilven. Viikinki kuitenkin huomaa tämän ja yrittää tappaa Willin. Tilanteen näyttäessä toivottomalta viikinki huomaa Willin kellon ja kiinnostuu siitä. Will vaihtaa kellon kilpeen ja palaa omaan aikaansa. Hän saa aluksi huutia Merrimanilta, mutta myöhemmin he sopivat riitansa.


title: Pimeä nousee (elokuva)

text: Pimeä nousee kaiken aikaa ja parin päivän päästä se on vahvimmillaan. Ratsastaja yrittää saada tunnukset pois Williltä apureidensa avulla. Willin isoveli Max opiskeli yliopistossa. Hän kuitenkin putosi ja siirtyi asumaan perheensä luo uskaltamatta kertoa tippumisestaan. Max masentui ja ajautui Pimeän kätyriksi. Hän yrittää varastaa tunnukset Williltä ja he siirtyvät yhdessä menneisyyteen, kun Will aistii tunnuksen. He päätyvät keskelle kukkotappelua keskiajalle vanhaan taloon. Max yrittää ottaa tunnukset väkivalloin ja kummatkin heitetään ulos. He siirtyvät uudestaan myöhempään aikaan. Tappelussa ollut kukko on vitriinissä ullakolla. Max yrittää taas ottaa tunnukset Williltä, mutta Will kolkkaa hänet. Hän ottaa tunnuksen ja he siirtyvät nykyaikaan. Max on taas järjissään eikä enää palvele Pimeää.


title: Pimeä nousee (elokuva)

text: Pimeä on vahvimmillaan päivän päivän päästä ja yrittää riistää tunnukset Williltä. Myrsky on noussut jo jonkin aikaa ja sen käydessä sietämättömäksi kylän asukkaat muuttavat asumaan kartanoon, jossa järjestettiin joulujuhlat. Illalla kaikki on saatu turvaan kartanoon. Aamulla koko kartano on huurteen peitossa ja kovan pakkasen kynsissä. Katosta roikkuu jääpuikkoja, jotka tippuessaan ja osuessaan voisivat tappaa. Ratsastaja kertoo Willille, että jos hän ei anna tunnuksia, puikot tippuvat. Will ei taivu ja Ratsastaja tiputtaa puikot. Kaikki selviävät, mutta Pimeä hyökkää uudelleen tekemällä vedenpaisumuksen. Sen aikana Maggie yrittää taivutella Willin antamaan tunnukset. Hän kertoo, että tunnukset ovat hänellä hyvässä turvassa ja muut selviävät kyllä. Will epäröi ja Maggie yrittää riistää tunnukset häneltä. Maggie epäonnistuu, mutta Ratsastaja antaa hänelle vielä yhden tilaisuuden. Maggie yrittää ottaa tunnukset, mutta epäonnistuu. Hän vajoaa veden alle ja vain punainen kaulahuivi jää. Will löytää vielä yhden tunnuksen kartanosta. Pimeä on vahvimmillaan ja Ikivanhojen on pakko perääntyä vahvimpaan tukikohtaansa.


title: Pimeä nousee (elokuva)

text: Tukikohtaa on hajota liitoksistaan, mutta Pimeä ei pääse sisään. Yhtäkkiä Stantonien perheen ääniä alkaa kuulua oven takaa. Will lankeaa houkutukseen ja avaa oven, jolloin Pimeä pääsee sisään. Ratsastaja luo tumman pilven, johon imee yksitellen vastarintaa yrittävät Ikivanhat. Will on epäonnistunut, koska yksi tunnus puuttuu. Kun Williä lähdetään imemään, hän muistaa Merrimanin sanat: "uhrattu sielu voi vapauttaa Valon". Will tajuaa, että kuudes tunnus on hänen sielunsa. Hän pääsee vapauttamaan Valon ja Pimeä kukistuu. Will saa Ikivanhat pois pilvestä. Vedestä nousee myös hänen viikon ikäisenä kadonnut isoveljensä Tom, jonka Ratsastaja oli kidnapannut. Elokuva loppuu kohtaukseen, jossa Will ja Tom pääsevät yhdessä kotiin.


title: Pimeä nousee (elokuva)

text: Elokuva perustuu Susan Cooperin samannimiseen kirjaan, mutta vain löyhästi. Kirjassa Will saa tietää olevansa Ikivanha, mutta ei hanki tunnuksia. Elokuvassa hän taas hankkii kaikki tunnukset ja kukistaan Pimeän.


title: Pimeä nousee (elokuva)

text: Elokuva sai melko vaihtelevan vastaanoton. Sitä arvosteltiin pääasiassa elokuvaksi, joka toimii, mutta ei kuitenkaan onnistu sykähdyttämään. "Keskisuomalaisen" arvostelijan mukaan ”ikävä kyllä huonoinkin Potter-elokuva päihittää Pimeä nousee -kaltaisen standardiesityksen”.


title: Kim Seong-eun (nyrkkeilijä)

text: Kim Seong-eun (; s. 10. kesäkuuta 1943 Jeju) on eteläkorealainen entinen nyrkkeilijä. Hän osallistui alle 57-kiloisten sarjaan Méxicon olympialaisissa 1968, joissa hän hävisi toisen kierroksen ottelunsa.


title: L/A Odil

text: L/A Odil on Falcon ja Sternan ohella kolmas Paraisten ja Nauvon välillä liikennöivistä lautta-aluksista. Odil on kolmesta lautta-aluksesta pienin. Lauttavälin pituus on 1664 m ja se on osa Saariston Rengastietä.


title: Idaho Spud

text: Idaho Spud on Idaho Candy Companyn valmistama suklaapatukka. Sen valmistus aloitettiin vuonna 1918, ja sitä viedään Pohjois-Amerikan länsirannikon osavaltioihin. Patukan kääreessä on sloganina "The Candy Bar That Makes Idaho Famous" eli "Patukka, joka tekee Idahosta kuuluisan".


title: Idaho Spud

text: Patukan pitkulaisuuden ansiosta se muistuttaa muodoltaan perunaa ("spud"). Tuotteessa on yhteensä 160 kaloria, ja se painaa 43 grammaa.


title: Kim Seong-eun (maahockeypelaaja)

text: Kim Seong-eun (; s. 12. huhtikuuta 1976 Pyeongtaek) on eteläkorealainen entinen maahockeypelaaja. Hän pelasi seuratasolla Seongnamin KT:ssä.


title: Kim Seong-eun (maahockeypelaaja)

text: Kim pelasi Sydneyn olympialaisissa 2000 kuusi ottelua ja teki yhden maalin, kun Etelä-Korean joukkue sijoittui yhdeksänneksi. Hän osallistui myös MM-kisoihin 2002, joissa maa oli kuudes ja vuoden 2004 olympiakisoihin, joissa Etelä-Korea oli seitsemäs.


title: Kim Seong-eun (taitouimari)

text: Kim Seong-eun (; s. 27. syyskuuta 1984) on eteläkorealainen taitouimari. Hän osallistui Ateenan olympialaisissa 2004 pariuintiin Yu Na-min kanssa, ja pari sijoittui jaetulle neljännelletoista tilalle.


title: Dennis Persson

text: Karl Dennis Persson (s. 2. kesäkuuta 1988 Nyköping) on ruotsalainen jääkiekkopuolustaja, joka pelaa SHL-joukkue MODO Hockeyssa.


title: Dennis Persson

text: Hänen vahvuuksiinsa kuuluu liike, kahden suunnan pelaaminen, laukaus, pelikäsitys, pelinlukutaidot ja tekniset taidot. Perssonin heikkouksiin kuuluu varsin passiivinen puolustuspään pelaaminen sekä fysiikan puute.


title: Dennis Persson

text: Perssonin kasvattajaseura on IK Nyköping Hockey 90, mutta hän siirtyi myöhemmin juniorina VIK Västerås HK:hon. Persson debytoi sen miesten joukkueessa, Ruotsin toiseksi korkeimmalla sarjatasolla HockeyAllsvenskanissa 17-vuotiaana kaudella 2005–2006, jolloin hän sai sarjassa tililleen 19 ottelua tehden kaksi syöttöpistettä. Suurimman osan kaudestaan Persson pelasi kuitenkin Västeråsin J20-joukkueessa, jonka tehokkain puolustaja hän oli tehoilla 11+15=26. Persson jakoi koko J20 SuperElitin puolustajien pistepörssin kolmannen sijan Timrå IK:n Magnus Nybergin kanssa. Buffalo Sabres varasi varsin lupaavan Perssonin ensimmäisellä kierroksella 24. pelaajana kesällä .


title: Dennis Persson

text: Kaudeksi 2006–2007 Persson siirtyi Djurgårdens IF:n riveihin, mutta hän pelasi suurimman osan kaudestaan kuitenkin lainalla HockeyAllsvenskanissa; kolmen ottelun verran Almtuna IS:ssä ja 29 ottelun verran kasvattajaseurassaan Nyköpings Hockeyssä. Persson sai Djurgårdenin Elitserien-joukkueessa tililleen yhdeksän ottelua, joissa hän jäi ilman tehopisteitä. Hän vahvisti myös Djurgårdenin J20-joukkuetta kevään 2007 pudotuspeleissä voittaen hopeaa. Kaudesta 2007–2008 Persson pelasi noin puolet Djurgårdenin Elitserien-joukkueessa ja puolet lainalla Nyköpingissä.


title: Dennis Persson

text: Kesäkuussa 2008 Persson teki kolmivuotisen tulokassopimuksen Buffalo Sabresin kanssa, mutta hänet lainattiin kuitenkin viikkoa myöhemmin kaudeksi 2008–2009 Timrå IK:n joukkueeseen. Persson pelasi siellä ensimmäisen kokonaisen Elitserien-kautensa tehden 46 runkosarja- ja seitsemässä playoff-ottelussa tehot 1+5=6. Elitserien-kauden päätyttyä hän siirtyi maaliskuussa 2009 kevätsopimuksella loppukaudeksi Sabresin farmijoukkue Portland Piratesiin, AHL:ään. Persson pelasi siellä kaksi seuraavaa kautta kokonaan. Heinäkuussa 2011 hän teki vuoden mittaisen jatkosopimuksen Sabresin kanssa. Kaudeksi 2011–2012 sen farmijoukkueeksi vaihtui Rochester Americans. Persson sai kutsun Sabresin kokoonpanoon yhteensä neljä kertaa, mutta ei missään vaiheessa debytoinut NHL:ssä.


title: Dennis Persson

text: Persson palasi kaudeksi 2012–2013 kotimaahansa ja teki kaksivuotisen sopimuksen Brynäs IF:n kanssa. Hänen runkosarjansa jäi kuitenkin vain 16 ottelun mittaiseksi Perssonin murrettua solisluunsa jäätyään HV71:n Oscar Sundhin taklaamaksi syyskuussa 2012.


title: Dennis Persson

text: Kaudeksi 2014–2015 Persson siirtyi 1+1-vuotisella sopimuksella MODO Hockeyn riveihin.


title: Dennis Persson

text: Persson pelasi alle 18-vuotiaiden MM-kilpailuissa vuonna 2006, jolloin hän oli pelipaikastaan huolimatta tehoilla 1+5=6 Ruotsin paras syöttäjä sekä paras pistemies Tony Lagerströmin kanssa. Persson pelasi myös U-18 Junior World Cupissa vuonna 2005.


title: Dennis Persson

text: Perssonin isoveli Robin pelaa SHL:ää Karlskrona HK:ssa.


title: Robert Taleanu

text: Robert Constantin Taleanu (s. 9. heinäkuuta 1979 Bușteni) on romanialainen entinen ohjaskelkkailija.


title: Robert Taleanu

text: Taleanu oli vuonna 2000 EM-kisoissa yksinkelkkailussa 34. ja parikilpailussa viidestoista, ja samalla kaudella MM-kilpailuissa hän oli parikisan 24. Hän kilpaili Ion Cristian Stanciun kanssa vuoden 2002 olympialaisissa, joissa he sijoittuivat jaetulle 16. tilalle. Taleanun paras arvokisasijoitus on 14. tila vuoden 2004 MM-kisojen parikelkkailusta. Hän oli kaudella 2003–2004 maailmancupissa parien 12. sijalla.


title: Jim Marshall

text: James Charles ”Jim” Marshall (29. heinäkuuta 1923 Lontoo – 5. huhtikuuta 2012 Buckinghamshire) oli englantilainen kitaravahvistimistaan tunnetun Marshall Amplification -yhtiön perustaja. Hän kuoli 88-vuotiaana.


title: Jason Williams (koripalloilija)

text: Jason Chandler Williams (s. 18. marraskuuta 1975 Belle, Länsi-Virginia) on yhdysvaltalainen ammattilaisuransa lopettanut koripalloilija.


title: Jason Williams (koripalloilija)

text: Williams pelasi yliopistokoripalloa Marshallin sekä Floridan yliopistoissa. Myöhemmin urallaan hän pelasi NBA:ssa Sacramenton, Memphisin, Miamin sekä Orlandon joukkueissa. Williams lopetti uransa ensimmäistä kertaa vuonna 2008, mutta palasi vuotta myöhemmin takaisin NBA:han. Lopullisesti hän päätti uransa vuonna 2011.


title: Jason Williams (koripalloilija)

text: Hänet valittiin (1998–1999), ja lisäksi hän voitti urallaan yhden NBA-mestaruuden (2005–2006).


title: Jason Williams (koripalloilija)

text: Willamsin perhe asui Länsi-Virginian Bellessä asuntoautossa. Hänen isällään oli avaimet DuPont High Schoolin urheilusaliin, missä hän pystyi näin harjoittelemaan jo nuorena. Williams nousi DuPontin tähtipelaajaksi kaudella 1990–1991, jolloin hän muodosti Randy Mossin kanssa joukkueen tähtikaksikon. Kaudella 1993–1994 USA Today nimesi Williamsin Länsi-Virginian kauden parhaaksi pelaajaksi. Hän johdatti joukkueensa myös osavaltion loppuotteluun, jonka koulu kuitenkin hävisi. Hän teki koulun paidassa kaiken kaikkiaan yli 1 000 pistettä, jolla hän oli koulun kaikkien aikojen paras korintekijä.


title: Jason Williams (koripalloilija)

text: Williams käytti jo DuPont-aikoinaan marijuanaa, mutta vielä tällöin siitä ei aiheutunut vaikeuksia. Hänen piti siirtyä high schoolin jälkeen Providence Collegeen, mutta lopulta hän päätti siirtyä Marshallin yliopistoon. Valintaan vaikutti erityisesti se, että yliopiston joukkuetta valmensi Billy Donovan. Williams jätti kauden 1994–1995 tarkoituksella väliin ja aloitti pelaamisen vasta kaudella 1995–1996. Tällöin hän teki 13,4 pistettä ja antoi 6,4 syöttöä ottelua kohden.


title: Jason Williams (koripalloilija)

text: Marshallin yliopistoa valmentanut Donovan siirtyi Floridan yliopistoon kaudeksi 1996–1997, ja tämän takia Williams halusi myös siirtyä Floridaan. Yliopiston vaihtamisen takia hän ei saanut pelata yhtään ottelua kauden aikana NCAA:n sääntöjen mukaisesti. Williams halusi siirtyä tämän takia takaisin Marshalliin, mutta hänen isänsä kehotti häntä jatkamaan Floridassa. Kaudella 1997–1998 hän olikin Floridassa aloitusviisikon pelintekijä ja teki 17,1 pistettä ja 6,7 syöttöä ottelua kohden. Kahdenkymmenen ottelun jälkeen Williams jäi kiinni marijuanasta, minkä takia hänet erotettiin joukkueesta. Hän ilmoittautui kuitenkin NBA:n vuoden varaustilaisuuteen, jossa Sacramento Kings varasi hänet tilaisuuden seitsemäntenä pelaajana.


title: Jason Williams (koripalloilija)

text: Sacramenton valmentajana oli Rick Adelman, jonka valmennustyyli oli kurinalainen, kun taas Williamsin pelitapa oli vapaampi. Tästä huolimatta Williams oli joukkueen syöttötilaston ykkönen ja joukkue eteni pudotuspelien ensimmäiselle kierrokselle, jossa se hävisi Utahille. Williamsin pelityyli ihastutti kuitenkin Sacrementon fanit, minkä ansiosta seuran katsojakeskiarvo nousi ja Williamsin fanipaidat nousivat liigan myydyimpien paitojen joukkoon.


title: Jason Williams (koripalloilija)

text:
Williams oli yhdessä Chris Webberin, Vlade Divacin ja Peja Stojakovićin kanssa Sacramenton tärkeimpiä pelaajia. Joukkue voitti kaudella 1999–2000 44 ottelua, mutta putosi pudotuspelien ensimmäisellä kierroksella Los Angeles Lakersille. Kaudella 2000–2001 NBA langetti Williamsille viiden ottelun pelikiellon hänen jäätyään kiinni huumetesteissä. Sacramento voitti kuitenkin 55 ottelua ja eteni jälleen pudotuspeleihin. Joukkue putosi toisella kierroksella hävittyään Lakersille voitoin 4–0. Willamsin vaihtelevat peliesitykset, huumetesteistä kiinnijääminen sekä faneille huutaminen olivat kuitenkin syy, jonka takia seurajohto halusi kaupata hänet toiseen seuraan. Kesäkuussa 2001 seura kauppasikin hänet yhdessä Nick Andersonin kanssa Vancouver Grizzliesille, joka muutti samalla Memphisin. Samassa pelaajavaihdossa Sacramento sai Mike Bibbyn sekä Brent Pricen.
Kauden 2001–2002 Grizzlies oli heikko, mutta Williams pelasi tilastollisesti uransa parhaan kauden. Joulukuussa 2001 hän teki Houstonia vastaan 38 pistettä, mikä oli hänen uransa uusi ottelukohtainen piste-ennätys. Kesken kauden 2002–2003 seuran uudeksi valmentajaksi hankittiin Hubie Brown, joka oli tätä ennen julkisesti arvostellut Williamsin pelityyliä. Myös apuvalmentajana ollut Brendan Brown, Hubien poika, arvosteli usein Williamsia. Hän oli kuitenkin lähes jokaisessa pelissä joukkueen aloitusviisikossa. Grizzlies eteni pudotuspeleihin kaudella 2003–2004, mutta putosi suoraan neljässä ottelussa. Kauden 2004–2005 alussa Williams raivosi julkisesti runkosarjaottelussa Brandan Brownille eikä pelannut tämän jälkeen ottelussa minuuttiakaan. Kauden lopussa Brown vetäytyi päävalmentajan paikalta terveysongelmien takia ja tilalle hankittiin Mike Fratello. Joukkue eteni kauden päätteeksi pudotuspeleihin, jotka se hävisi voitoin 4–0.


title: Jason Williams (koripalloilija)

text: Kesällä 2005 Williamsille etsittiinkin uutta seuraa. Miami Heatissa pelannut Shaquille O'Neal oli yrittänyt jo monta vuotta saada häntä samaan joukkueeseen. O'Neal pyysikin Miamin valmentajaa, Pat Rileya, hankkimaan Williamsin joukkueeseen. Elokuussa 2005 Williams siirtyi lopulta Miamiin. Hän pelasi yhdessä Gary Paytonin kanssa joukkueen pelintekijänä. Williams teki runkosarjassa 12,3 pistettä, antoi 4,9 syöttöä ottelua kohden ja johdatti joukkueen pudotuspeleihin. Hän joutui olemaan sivussa runkosarjan kahdeksan viimeistä ottelua polvivamman vuoksi, mutta palasi pudotuspeleihin. Miami voitti pudotuspeleissä Chicagon, New Jerseyn, Detroitin ja loppuottelusarjassa Dallasin. Kaudella 2006–2007 Williams pelasi 61 ottelua ja hänen tehonsa putosivat hieman edelliskaudesta. Hän joutui jättämään alkukaudesta useita otteluita väliin polvivamman takia, mutta nousi sarjan pallovarmimpien pelaajien joukkoon. Joukkue eteni pudotuspeleihin, mutta putosi suoraan neljässä ottelussa.


title: Jason Williams (koripalloilija)

text: Kaudella 2007–2008 Williams teki 8,8 pistettä ja antoi 4,6 syöttöä ottelua kohden, mikä oli hänen siihenastisen uransa alhaisin keskiarvo. Joukkue voitti ainoastaan 15 ottelua ja sijoittui divisioonansa viimeiseksi. Elokuussa 2008 Williams teki pelaajasopimuksen Los Angeles Clippersin kanssa, mutta syyskuussa hän ilmoitti lopettavansa ammattilaiskoripallon. Hän ei ehtinyt pelata otteluakaan Clippersin paidassa.


title: Jason Williams (koripalloilija)

text: Elokuussa 2009 Williams ilmoitti palaavansa NBA-koripalloon Orlando Magicin paidassa. Hän pelasi kaikissa runkosarjaotteluissa, ja hänellä oli liigan seitsemänneksi paras syöttö–menetys-suhde. Orlando eteni kaudella konferenssin finaaleihin, joissa se hävisi Bostonille voitoin 4–2. Kaudella 2010–2011 Williamsin peliaika puolittui, ja hän pelasi Orlandossa vain 16 ottelua. Joukkueen pelintekijöinä olivat Jameer Nelson, Gilbert Arenas ja Chris Duhon, minkä takia Williams oli vasta Orlandon neljäs pelintekijä. Hän viettikin suuren osan otteluista reservissä, mikä turhautti häntä. Lopulta tammikuussa 2011 Williamsin ja Orlandon välinen sopimus purettiin.


title: Jason Williams (koripalloilija)

text: Helmikuussa 2011 Williams teki pelaajasopimuksen Memphisin kanssa. Hän pelasi seurassa 11 ottelua 11,3 minuutin ottelukeskiarvolla. Williamsin ja Memphisin välisessä pelaajasopimuksessa oli optio myös pelikaudesta 2011–2012, mutta huhtikuussa 2011 hän ilmoitti lopettavansa NBA-koripallon. Osasyy lopetuspäätökseen olivat pelaamisesta aiheutuneet selkäkivut.


title: Jason Williams (koripalloilija)

text: Williams oli uransa alkuaikoina tunnettu luovasta ja näyttävästä pelityylistään. Hänen pelityyliään verrattiin muun muassa Pete Maravichiin. Williams antoi NBA-uransa alussa usein näyttäviä syöttöjä, joissa hän saattoi katsoa väärään suuntaan tai antaa syötön selkänsä takaa. Hän otti myös paljon uhkarohkeita kolmen pisteen heittoja. Williamsin pelityyliä pidettiinkin erityisesti uran alussa riskialttiina ja vaihtelevana. Hän nousi kuitenkin nopeasti liigan pidetyimpien pelaajien joukkoon ja hänen pelipaitansa olivat sarjan myydyimpien joukossa.


title: Jason Williams (koripalloilija)

text: Häntä pidettiin myös äkkipikaisena ja temperamenttisena pelaajana. NBA jakoikin Williamsille sakkoja homojen ja aasialaisväestön haukkumisesta. Vuonna 2005 hän sai julkisuutta, kun hän huusi pukukopissa toimittajan korvaan ja otti tämän kynän useaan otteeseen. Tapauksen johdosta NBA langetti Williamsille jälleen sakot.


title: Jason Williams (koripalloilija)

text: Jason Williamsin lapsuudenperheeseen kuuluivat isä, äiti sekä veli Shawn. Perheen vanhemmat erosivat Jasonin lapsuudessa, eikä hän puhunut äidilleen vuosiin. Myöhemmin Jasonin isä meni uudelleen naimisiin. Nuoruutensa aikana Jason vietti paljon aikaa pelaten koripalloa tummaihoisten asuinalueilla. Teini-iässä hän oli usein pois koulusta, mutta pääsi kursseilta läpi, koska opettajat tiesivät hänen kykynsä koripallossa. Öisin hän lähti salaa kotoaan ja meni harjoittelemaan läheiseen koripallosaliin.


title: Jason Williams (koripalloilija)

text: Williamsilla on vaimonsa Denikan kanssa kolme lasta. Hän tuli tunnetuksi tatuoinneistaan ja hänellä on muun muassa lastensa nimet tatuoituina. Lisäksi hän on tatuoinut sanan "whiteboy" rystysiinsä. Vuonna 2003 Williams oli mukana perustamassa lasten hyväntekeväisyysjärjestöä.


title: Jason Williams

text: Jason Williams -nimisiä henkilöitä ovat:


title: Mehikorvakasvit

text: Mehikorvakasvit (Zygophyllaceae) on kaksisirkkaisten kukkivien kasvien heimo. Heimoon kuuluu 22 sukua ja noin 285 lajia.


title: Mehikorvakasvit

text: Mehikorvakasvit voivat olla puu- tai ruohovartisia, monet heimon kasveista ovat kuivakkokasveja. Lehdet ovat yleensä vastakkaiset, joillain lajeilla kierteiset. Lehdet ovat yleensä hammaslaitaiset ja sormilehdykkäiset kahdella tai kolmella lehdykällä. Terälehtiä on yleensä 5. Hedelmä vaihtelee sukujen välillä kodasta marjaan ja luumarjaan.


title: Mehikorvakasvit

text: Mehikorvakasveja esiintyy kaikilla mantereilla, trooppisilla, subtrooppisilla ja lauhkeilla vyöhykkeillä, mutta ei yleensä kylmillä vyöhykkeillä. Useat heimon lajeista ovat joko suolaa sietäviä halofyyttejä, kuivuutta kestäviä kserofyyttejä, tai kumpaakin. Niitä esiintyykin paljon aavikoilla, pensasaroilla ja kausittain kuivissa metsissä.


title: Mehikorvakasvit

text: Monet "Lycaeninae"-alaheimon perhostoukat käyttävät mehikorvakasveja ravinnokseen ja sääskiin kuuluvan "Asphondylia"-suvun edustajat ovat erikoistuneet hyödyntämään kreosoottipensaan ("Larrea tridetata") eri osia. Eräiden lajien siementen levittäjinä toimivat muurahaiset.


title: Mehikorvakasvit

text: Mehikorvakasvien heimo jaetaan viiteen alaheimoon:


title: Mehikorvakasvit

text: ●Morkillioideae käsittää kolme sukua ja neljä lajia, jotka kasvavat Meksikossa Kalifornian niemimaalla.


title: Mehikorvakasvit

text: ●Tribuloideae-alaheimossa on kuusi sukua ja 63 laajalle levinnyttä lajia. Alaheimon suurimmat suvut ovat okarennokit ("Tribulus", 25 lajia), "Kallstroemia" (17 lajia).


title: Mehikorvakasvit

text: ●Alaheimon Seetzenioideae ainoa laji ("Seetzenia lanata") on pystykasvuinen ruoho, jonka kukat ovat teriöttömiä. Se kasvaa Etelä-Afrikassa ja Pohjois-Afrikasta Afganistaniin ulottuvalla alueella.


title: Mehikorvakasvit

text: ●Larreoideae koostuu seitsemästä suvusta ja 30 lajista, jotka ovat kotoisin Yhdysvaltain lounaisosasta, Meksikosta, Keski-Amerikasta ja Etelä-Amerikasta. Siihen kuuluu suurimpana kahdeksanlajinen verapuiden suku ("Bulnesia").


title: Mehikorvakasvit

text: ●Viidennessä alaheimossa Zygophylloideae on neljä sukua ja 137 lajia, joiden kotiseutua ovat Vanhan maailman kuivat alueet, Yhdysvaltain lounaisosa ja Chile. Sen runsaslajisin suku on mehikorvat ("Zygophyllum"), joita on 100 lajia.


title: Mehikorvakasvit

text: Seuraavat suvut kuuluvat mehikorvakasveihin:


title: Emil Molin

text: Emil Molin (s. 3. helmikuuta 1993 Gävle, Ruotsi) on ruotsalainen jääkiekkoilija, joka pelaa SHL-joukkue Malmö Redhawksissa. Hän on pelipaikaltaan keskushyökkääjä, mutta Molin osaa pelata myös laidassa.


title: Emil Molin

text: Molin on IK Sätran kasvatti. Hän siirtyi sieltä Brynäs IF:n U16-junioreihin kaudella 2008–2009. Kaudella 2009–2010 Molin oli seuran J18-joukkueen paras pistemies J18 Allsvenskanissa sekä sen pudotuspeleissä kolmen muun pelaajan kanssa. Hän oli pudotuspeleissä myös Brynäsin paras syöttäjä ja voitti kauden päätteeksi J18 Allsvenskanin mestaruuden. Kaudella 2010–2011 Molin oli Brynäsin J18-joukkueen paras syöttäjä sekä J18 Elitissä, Allsvenskanissa että sen pudotuspeleissä. Hän voitti kauden päätteeksi J18 Allsvenskanin pronssia. Dallas Stars varasi Molinin viidennellä kierroksella 105. pelaajana .


title: Emil Molin

text: Kaudeksi 2011–2012 Molin teki kaksivuotisen Elitserien-sopimuksen Brynäsin kanssa. Hän oli seuran J20-joukkueen toiseksi paras pistemies Elias Lindholmin jälkeen tehtyään 29 runkosarjaottelussa tehot 15+27=42. Suurimman osan kaudestaan Molin pelasi kuitenkin jo Elitserienissä tehden 34 runkosarjaottelussa tehot 1+5=6 sekä kymmenenessä playoff-ottelussa yhden syöttöpisteen. Hän teki Elitserien-debyyttinsä 20. lokakuuta 2011 vieraissa Luleå Hockeya vastaan. Molinin Elitserien-uran avausmaali syntyi 4. helmikuuta 2012 vieraissa Djurgårdens IF:n Gustaf Wesslaun taakse. Hän voitti Ruotsin-mestaruuden keväällä 2012.


title: Emil Molin

text: Kesäkuussa 2012 Molin teki kolmivuotisen tulokassopimuksen Dallas Starsin kanssa, mutta sopi samalla pelaavansa vielä kauden 2012–2013 lainalla Brynäsissä. Tammikuun 2013 lopulla joukkue lainasi hänet loppukaudeksi sarjatasoa alemmas HockeyAllsvenskanin Mora IK:hon. Molin vahvisti loppukaudella myös Brynäsin J20-joukkuetta. Hänellä jäi lopulta ottamatta seuraava askel Molinin uralla. Hän jäi Morassa pisteittä ja teki Brynäsissä 34 ottelussa vain kolme tehopistettä.


title: Emil Molin

text: Molin jatkoi Brynäsissä lainalla myös kaudella 2013–2014. Hän pelasi joukkueessa 21 ottelua tehden kolme syöttöpistettä, kunnes Stars lainasi Molinin sarjatasoa alemmas Allsvenskanin Rögle BK:hon marraskuussa 2013. Hän pelasi siellä lainalla myös seuraavan kauden 2014–2015, joka päättyi sarjanousuun SHL:ään (ent. Elitserien).


title: Emil Molin

text: Kaudeksi 2015–2016 Molin siirtyi Pohjois-Amerikkaan Dallas Starsin organisaatioon. Hän aloitti kautensa AHL-joukkue Texas Starsissa, josta Molin kuitenkin lähetettiin vain yhden runkosarjaottelun jälkeen edelleen ECHL-joukkue Idaho Steelheadsin vahvuuteen lokakuussa 2015. Hän pelasi siellä lopulta suurimman osan kaudestaan ja jakoi joukkueen sisäisen maalipörssin voiton Jefferson Dahlin kanssa sekä sijoittui sisäisessä pistepörssissä kolmanneksi. AHL:ssä Molin pelasi 11 runkosarjaottelua tehden kolme syöttöpistettä.


title: Emil Molin

text: Molin palasi kaudeksi 2016–2017 kotimaahansa ja siirtyi vuoden mittaisella sopimuksella edellisenä keväänä Allsvenskaniin pudonneen MODO Hockeyn riveihin. Hän oli tehoilla 16+22=38 joukkueen paras syöttäjä sekä jakoi sisäisen pistepörssin toisen sijan Patrik Karlkvistin kanssa edellään vain Henrik Björklund. Tammikuussa 2017 Molin teki MODO:n kanssa kolmivuotisen jatkosopimuksen. Kaudella 2017–2018 hän voitti koko Allsvenskanin pistepörssin tehoilla 23+28=51, joilla Molin oli myös joukkueensa paras maalintekijä ja syöttäjä.


title: Emil Molin

text: Molin ei jatkanut MODO:ssa kahta jälkimmäistä jatkosopimuskauttaan, vaan hän siirtyi kaudeksi 2018–2019 kaksivuotisella sopimuksella sarjatasoa ylemmäs Malmö Redhawksin SHL-joukkueeseen.


title: Emil Molin

text: Molin pelasi alle 20-vuotiaiden MM-kilpailuissa vuonna 2013, jolloin hän voitti hopeaa. Yhteensä Molin on pelannut 16 nuorten maaottelua.


title: Emil Molin

text: Molin on toisen polven pääsarjakiekkoilija, sillä hänen isänsä Ove pelasi omalla urallaan yhteensä yli 800 Elitserien-ottelua. Ove kuului myös Ruotsin vuoden 1999 MM-pronssijoukkueeseen. Hän toimii nykyään Allsvenskan-joukkue Karlskrona HK:n päävalmentajana.


title: Harva (saari)

text: Harva on Turun saaristoon kuuluva pieni saari Kakskerrassa. Saari on noin neljäsataa metriä pitkä ja sata metriä leveä ja sijaitsee Satavan Erikvallanniemen edustalla. Harvan omistaa Turun NMKY, joka pitää siellä leirikeskusta.


title: Harva (saari)

text: NMKY osti saaren vuonna 1925 ja teki siitä Suomen ensimmäisen kiinteän leirikeskuksen. Leirikeskus on käytössä huhtikuusta marraskuulle.


title: Jolla (yritys)

text: Jolla Oy on suomalainen startup-yritys, joka kehittää Sailfish OS -mobiilikäyttöjärjestelmää ja sitä käyttäviä laitteita. Jolla julkaisi sitä käyttävän Jolla-nimisen matkapuhelimen 20. toukokuuta 2013. Jolla kehitti myös vastaavaa taulutietokonetta.


title: Jolla (yritys)

text: Perustettaessa yrityksen henkilökunta koostui pääosin Nokian entisistä työntekijöistä. Sailfish perustuu Nokian kehittämään MeeGo-nimiseen Linux-käyttöjärjestelmään. Heinäkuussa 2015 Jolla ilmoitti keskittyvänsä Sailfish OS -käyttöjärjestelmän tekemiseen ja siirtävänsä laitevalmistuksen erilliseen yhtiöön.


title: Jolla (yritys)

text: Jollan pääkonttori sijaitsee Tampereen Jussinkylässä, ja sillä on pääkonttorin lisäksi tutkimus- ja kehitysyksikkö Tampereella. Yrityksen toimitusjohtaja on Sami Pienimäki.


title: Jolla (yritys)

text: Jolla perustettiin lokakuussa 2011. Yritys sai alkunsa Nokian irtisanotuille työntekijöille suunnatusta Bridge-ohjelmasta. Huhtikuussa 2013 yrityksessä oli noin 70 työntekijää, joista suuri osa on Nokian entisiä työntekijöitä. Yhtiön ensimmäisenä toimitusjohtajana toimi Jussi Hurmola, jonka korvasi Marc Dillon. Jolla on saanut rahoitusta 10 miljoonaa euroa Tekesiltä ja Jollan hallituksen puheenjohtajan Antti Saarnion jo aiemmin tuntemilta yksityissijoittajilta. Joulukuussa 2012 ja helmikuussa 2013 yhteensä miljoonalla eurolla Jollan osakkeita ostanut China Fortune Holdings Limited omistaa yhtiöstä noin 6,25 %. Lokakuussa 2013 kerrottiin, että Jolla on valittu Millennium Distinction Awards -tunnustuspalkinnon saajaksi.


title: Jolla (yritys)

text: Tammikuussa 2013 MTV3 uutisoi, että suomalainen matkapuhelintarvikkeita valmistava Golla olisi haastanut Jollan oikeuteen ja vaatii Jollan tavaramerkkirekisteröinnin kumoamista liian samankaltaisen tavaramerkin vuoksi. Jollan hallituksen puheenjohtajan Antti Saarnion mukaan Jolla on toiminut asiassa lain kirjainta noudattaen ja, että viranomainen käsitteli Jollan ja Gollan nimien samankaltaisuudet jo rekisteröinnin yhteydessä.


title: Jolla (yritys)

text: Lisärahoituksen saamiseksi Jolla harkitsi listautumista vuoden 2014 alkupuoliskolla First North -kasvupörssiin Helsinkiin. Yritys listautuisi todennäköisesti myös Hongkongin GEM-kasvupörssiin. Zdnetin haastattelussa 11. kesäkuuta Tomi Pienimäki kertoi toisen rahoituskierroksen sulkeutuvan kesäkuun aikana. Aiemmin on kerrottu rahoituskierroksen tavoitteena olevan 30 miljoonaa euroa ja, että se toteutettaisiin vaihtovelkakirjalainana.


title: Jolla (yritys)

text: Yhtiö ilmoitti heinäkuussa 2015 keskittyvänsä Sailfish-käyttöjärjestelmän kehittämiseen ja lisensointiin sekä turvallisiin puhelimiin. Samalla yhtiön toimitusjohtaja Tomi Pienimäki eroaa. Jollan strategiana on Sailfish-käyttöjärjestelmän lisensointi muille laitevalmistajille erityisesti BRICS-maissa (Brasilia, Venäjä, Intia, Kiina, Etelä-Afrikka). Esimerkiksi Venäjällä tutkitaan Sailfishin käyttöä älypuhelinalustana maan digipalveluissa.


title: Jolla (yritys)

text: Marraskuussa 2015 Jolla ilmoitti hakeutuvansa yrityssaneeraukseen, koska sen marraskuussa päättymässä ollut rahoituskierros viivästyi. Yhtiö myös ilmoitti lomauttavansa suuren osan työntekijöistään. Jolla sai rahoituksensa kuntoon joulu-tammikuun aikana, jonka jälkeen Sailfishin kehitystä ja markkinointia jatkettiin.


title: Jolla (yritys)

text: Jolla kehittää puhelimiin omaa Sailfish-alustaansa. Sailfish esiteltiin 21. marraskuuta 2012 aloittavien yritysten Slush-tapahtumassa Helsingissä. Sailfish perustuu Nokian ja Intelin kehittämään MeeGo-nimiseen Linux-käyttöjärjestelmään. Sailfish ei käytä Nokian N9-puhelimessa käytettyä Harmattan-haaraa. Sailfish OS muodostuu Meegon Mer-haaran peruskomponenteista, jonka päälle on rakennettu Jollan Qt Quick- ja QML-kirjastoihin perustuva käyttöliittymä. Jotta käyttöjärjestelmää voidaan käyttää oikeassa laitteessa, laitevalmistajan pitää toteuttaa alustalle vielä laitekohtainen sovitus sekä mahdolliset omat muutoksensa käyttöliittymään. Sailfish-alustan kehitystyökalut tulivat ladattavaksi helmikuussa 2013.


title: Jolla (yritys)

text: Alusta käyttää Qt-kehitysympäristöä, Wayland-näytönhallintajärjestelmää ja siinä on tuki HTML5-sovelluksille. Alustalla voi ajaa myös Android-ohjelmia käyttäen Myriadin Alien Dalvik -virtuaalikonetta. Sailfish-alustalla on oma Jolla-kauppa ja se tukee mm. Aptoide-sovelluskauppaa. Puhelimeen saa ladattua myöskin Googlen Playn, mutta se ei ole vakiona asennettuna tai tuettuna. Myös Amazonin Appstore on käytettävissä.


title: Jolla (yritys)

text: Jolla aikoo erottua muista valmistajista muun muassa omalla käyttöliittymällä sekä nykyisiä puhelimia paremmalla moniajolla. Jollan marraskuussa 2012 julkaiseman lehdistötiedotteen mukaan ST‐Ericssonin NovaThor-alusta tukee Sailfishia.


title: Jolla (yritys)

text: Jollan hallituksen puheenjohtajan mukaan alustan lisensointi muille valmistajille menee siten, että ensin Jolla tekee valmiiksi oman puhelimensa. Tämän jälkeen Jolla kehittää muille puhelinbrändeille tarkoitetun Sailfish-puhelimen. Sen jälkeen on erillisen Sailfish-ohjelmiston lisensoinnin aika. Saarnion mukaan "Ensin tarvitaan tietty kuluttajakysyntä käyttöjärjestelmälle ennen kuin sitä voi lisensioida".


title: Jolla (yritys)

text: Helmikuussa 2017 Jolla ilmoitti 250 miljoonan dollarin sopimuksesta kiinalaisen yhtiön kanssa alustan kehityksestä kiinalaisille markkinoille.


title: Jolla (yritys)

text: Jolla julkaisi ensimmäisen puhelimensa 20. toukokuuta 2013 pidetyssä Jolla Love Day -tapahtumassa. Puhelimen nimi "Jolla" ja sen keskeisimmät julkistetut ominaisuudet ovat sen perustuminen Jollan Sailfish-alustaan, 4,5 tuuman näyttö, Qualcomm tuplaydinprosessori 1,4 GHz, 8 megapikselin kamera ja tuki 4G-verkoille. Puhelin muodostuu kahdesta osasta jossa vaihdettavaa takaosaa kutsutaan nimellä "The Other Half".


title: Jolla (yritys)

text: Matkapuhelinoperaattori DNA on kertonut olleensa mukana Jolla-älypuhelimen tuotekehityksessä ja toi sen myyntiin ainoana operaattorina Suomessa ja ensimmäisenä maailmassa. Puhelinten myyminen DNA-kaupoissa aloitettiin joulukuussa 2013 ja on tarkoitus aloittaa Kiinassa vuoden 2014 alkupuoliskolla.


title: Jolla (yritys)

text: Jollan toimitusjohtaja Tomi Pienimäki kertoi 2013 ensimmäisen puhelimen myyntiodotusten olevan sadoissa tuhansissa laitteissa jolloin liiketoiminta olisi kannattavaa ja ettei nyt julkaistu puhelin ole todennäköisesti se jolla pyritään Kiinan markkinoille. Jollan vuonna 2013 valmistunut myyntierä myydään loppuun vuoden 2015 kesän aikana. Yleisten arvioiden mukaan myytyjen Jolla-puhelinten määrä liikkuu kymmenissä tuhansissa ja Jollan tiedottaja Juhani Lassilan mukaan luku on kokoluokaltaan oikea.


title: Jolla (yritys)

text: Lennossa vaihdettavalla The Other Half -takaosalla puhelinta voidaan personoida tietyn teeman mukaiseksi. Esimerkiksi laitteella voisi olla erilliset työ- ja vapaa-aika kuoret, jossa ohjelmisto reagoisi työkuorien kiinnioloon esimerkiksi siten, että laite ei näytä silloin Facebook-statuspäivityksiä. Vaihdettavilla kuorilla voi laajentaa mekaanista toiminnallisuutta esimerkiksi paremmalla äänentoistolla tai salamavalolla. Kyselyihin näppäimistön tuovasta lisäkuoresta esittelytilaisuudessa vastattiin siten, että kuorten käyttömahdollisuuksissa "vain mielikuvitus on rajana".


title: Jolla (yritys)

text: Zdnetin mukaan kuoressa olisi tarkemmin täsmentämätön NFC-toiminnallisuus. Zdnetin haastattelussa keskusteltiin lisäakulla tai aurinkopaneelilla varustetuista kuorista.


title: Jolla (yritys)

text: Puhelinta myytiin 20.5.2013 ja 11.7.2013 välisenä aikana ennakolta suomalaisen Invesdor-joukkorahoitusalustan kautta. Ennakkomyynti oli osa Jollan markkinointia. Samalla sillä varmistettiin, että Jollan fanit saivat puhelimen ensimmäisenä. Ennakkomyynnissä puhelimen hinta oli 399€. Maksamalla 40 euroa ennakkotilaajat saivat prioriteetin tilausjonossa ja "I am the First One" -t-paidan. 100 eurolla sai näiden lisäksi erityisen värikuoren sekä 100 euron kupongin joka vähennettiin puhelimen ostohinnasta.


title: Jolla (yritys)

text: 21. elokuuta Jolla kertoi lehdistötiedotteessaan, että he olivat saaneet myytyä ennakkotilattavana olleen ensimmäisen valmistuserän loppuun. Yhteensä tilauksia oli tullut kymmeniä tuhansia 136 maasta. 3T-lehden lähteiden mukaan ennakkotilauksia olisi ollut jopa 50 000. Samalla Jolla ilmoitti syksyllä järjestetystä toisesta ennakkomyyntikampanjasta. Puhelinten toimitukset ennakkotilaajille toteutettiin jouluaattoon 2013 mennessä.


title: Jolla (yritys)

text: Kesäkuun alussa Pienimäki kertoi, että ennakkotilattujen puhelinten prototyyppien valmistus alkaisi kesäkuun aikana. Samalla hän kertoi, että kesäkuussa tehtyihin prototyyppeihin nähden puhelin tulisi vielä muuttumaan seuraavien kuukausien aikana. Esimerkiksi kameran paikkaa voitaisiin muuttaa ja laite tulisi ohenemaan noin 10 %.


title: Jolla (yritys)

text:
Jolla lanseerasi lopullisen puhelimensa medialle 27. marraskuuta 2013 Helsingissä. Samassa yhteydessä ensimmäiset 450 DNA-operaattorin asiakasta sai lunastaa laitteensa. Päivää myöhemmin Jolla järjesti mediatilaisuuden Lontoossa.
Ensimmäiset media-arviot olivat vaihtelevia. Suomessa laitetta ja sen uutta käyttöjärjestelmää sekä ylistettiin että arvioitiin keskeneräiseksi. Kansainväliset tekniikkajulkaisut The Verge ja Engadget arvioivat julkaistun laitteen pääosin kriittisesti.


title: Jolla (yritys)

text: Marraskuussa 2014 Jolla julkisti Slush-tapahtumassa tabletin, jonka määrä oli tulla markkinoille keväällä 2015. Siinä on Sailfish-käyttöjärjestelmän päivitetty versio. Laitteen koko on 7,9 tuumaa ja siinä on 32 gigatavua tallennustilaa. Siinä toimivat myös Androidille suunnitellut ohjelmat. Tabletin julkaisu viivästyi useaan otteeseen ja marraskuun 2015 yrityssaneerauspäätöksen seurauksena toimitukset jäädytettiin kokonaan.


title: Jolla (yritys)

text: Helmikuussa 2016 intialainen Intex-puhelinvalmistaja ilmoitti tuovansa myyntiin Aqua Fish -nimisen Sailfish-alustaa käyttävä puhelimen. Puhelin näyttää ulkoisesti ensimmäiseltä Jolla-puhelimelta, mutta on hieman isompi. Siinä on neliydinprosessori, 2 gigatavua muistia ja viiden tuuman 1 280×720 pikselin resoluutiolla varustettu näyttö. Toukokuussa Jolla ilmoitti tuovansa tuhannen kappaleen erän puhelimia kehittäjien käyttöön Jolla C -nimellä.


title: Jolla (yritys)

text: Jolla on perustanut Hongkongiin allianssiyrityksen, jonka tehtävänä on kehittää ja lisensoida Sailfish-alustaa. Allianssiin kuuluu Jollan lisäksi ainakin ST-Ericsson, DNA, Digia ja D.Phone. Puhelimen muotoilussa Jollan yhteistyökumppanina toimii suomalainen Infinity. Jolla ei valmista puhelimiaan itse vaan valmistuttaa ne yhteistyökumppaneillaan.


title: Jolla (yritys)

text: Heinäkuussa 2012 Jolla solmi myynti- ja jakelusopimuksen kiinalaisen älypuhelinmyyjän D.Phone Groupin kanssa. D.Phonella on Kiinassa 2000 myymälää, ja se on maan suurin älypuhelinten vähittäismyyjä. Suomessa Jolla on sopinut myyntiyhteistyöstä matkapuhelinoperaattori DNA:n kanssa. Laitevalmistajista kiinalainen Zopo Mobile on kertonut kehittävänsä Sailfish-alustaa käyttävää älypuhelinta.


title: Jolla (yritys)

text: Helmikuussa 2014 Verkkokauppa.com aloitti Jolla-puhelimen (hintaan 389,90 €) sekä Keira Black ja Aloe Other Half -älykuorien (hintaan 29,90 €) myynnin.


title: Jackson Martínez

text: Jackson Arley Martínez Valencia (s. 3. lokakuuta 1986 Quibdó, Kolumbia) on kolumbialainen jalkapalloilija. Hän edustaa kiinalaista Guangzhou Evergrandea ja on pelipaikaltaan hyökkääjä.


title: Jackson Martínez

text: Martínez teki vuonna 2009 Kolumbian pääsarjan yhden kauden maaliennätyksen 18 osumallaan. Kotimaastaan hän siirtyi meksikolaiseen Jaguares de Chiapasiin.


title: Jackson Martínez

text: 7. heinäkuuta 2012 Martínez teki sopimuksen portugalilaisseura Porton kanssa. Hänestä maksettiin 8,8 miljoonan euron siirtokorvaus.


title: Jackson Martínez

text: 23. kesäkuuta 2015 uutisoitiin Martínezin siirtyvän espanjalaisseura Atlético Madridiin, joka maksaa pelaajan sopimukseen liitetyn ulosostopykälän 35 miljoonaa euroa. 1. heinäkuuta 2015 Porto vahvisti pelaajan siirtymisen madridilaisseuraan.


title: Filmfare Awards South 2011

text: Filmfare Awards South 2011 oli 7. heinäkuuta 2012 Chennaissa pidetty tilaisuus, jossa palkittiin vuoden 2011 parhaat eteläintialaiset elokuvat. Se oli järjestyksessään 59:s Filmfare Awards South -tilaisuus. Palkinnot jaettiin kieliryhmittäin erikseen kannadan-, malajalamin-, tamilin- ja telugunkielisille elokuville ja niiden tekijöille. Palkinnoista kilpailleet elokuvaehdokkaat valittiin yli 451 elokuvan joukosta.


title: Solvent Yellow 56

text: Solvent Yellow 56 on synteettinen vihreänkeltainen atsoväri, joka on jauheena punaisenkeltaista. Sen EINECS-numero on 219-616-8.


title: Solvent Yellow 56

text: Se muistuttaa rakenteeltaan aniliinikeltaista sekä Solvent Yellow 124-väriä, jota käytetään polttoainevärina EU:n alueella.


title: Solvent Yellow 56

text:
Sitä käytetään värjäämään hiilivetyliuottimia, öljyjä, rasvoja ja vahoja.
Pyrotekniikassa sen avulla saadaan keltaista savua.


title: Ruostehousuhaukka

text: Ruostehousuhaukka ("Accipiter bicolor") on haukkojen heimoon kuuluva lintu. Sen esiintymisaluetta on Keski- ja Etelä-Amerikka.


title: Ruostehousuhaukka

text: Linnun pituus on 34–45 cm ja se painaa 200–450 grammaa, joten se on huomattavasti pienempi kuin Euraasian ja Pohjois-Amerikan kanahaukka ja hiukan pienempi kuin Pohjois-Amerikan kyyhkyhaukka mutta kuitenkin suurimpia haukkoja Keski- ja Etelä-Amerikassa (suurempi on vain harvinainen amazoniankanahaukka). Muiden lintuhaukkojen tapaan naaras on huomattavasti koirasta suurempi. Aikuinen on päältä harmaa, ja sen siivet, kruunu ja raidallinen pyrstö ovat tummemmat. Alapuoli vaihtelee tummanharmaasta hyvin vaaleanharmaaseen, mutta eteläinen alalaji voi toisinaan olla alta punertava. Reidet ovat aina puhtaan punaruskeat, mitä ei aina helposti näe, ja alapuolen peitinhöyhenet ovat pohjoisella alalajilla valkoiset, eteläisellä punaruskeat. Nuorten lintujen väri vaihtelee hyvin paljon. Ne voivat olla alta valkoisia, vaaleanruskeita tai punaruskeita, ja toisinaan siinä voi olla tummia raitoja. Päältä ne ovat ruskeampia kuin aikuiset, ja niiden reidet ovat toisinaan vaaleammat.


title: Ruostehousuhaukka

text: Sillä on neljä alalajia:


title: Ruostehousuhaukka

text: Se on kyyhkyhaukan (A. cooperii) ja kuubanlintuhaukan (A. gundlachi) kanssa läheistä sukua, ja ne muodostavat yhdessä superlajin. "Accipiter chilensis" katsotaan toisinaan myös kuuluvan alalajeihin ("Accipiter bicolor chilensis"), sillä se poikkeaa ulkonäöltään huomattavasti.